hotchpotch/miracl-hf-unified huggingface dataset:
জিম্মি
জিম্মি ( "" , collectively "/" "the people of the "dhimma"") ইসলামি আইনের একটি পরিভাষা। ইসলামী রাষ্ট্রের অমুসলিম নাগরিকদের এ শব্দ দ্বারা বোঝানো হয়। জিম্মির আওতায় থাকা নাগরিকদের রাষ্ট্রকে জিজিয়া কর প্রদান করতে হয়। পণ্ডিতদের মতে তারা নিজস্ব আইন কানুন পূর্ণরূপে মেনে চলতে পারবে কিন্তু ইসলামী রাষ্ট্রের নাগরিক হিসেবে কিছু বিধিনিষেধও আরোপিত হবে। মুসলিমদের উপর আরোপিত কিছু নির্দিষ্ট দায়িত্ব জিম্মিদের পালন করতে হয় না এবং মুসলিমদের কিছু রাজনৈতিক সুবিধা জিম্মিদের উপর প্রযোজ্য হয় না।
শরিয়া অনুযায়ী প্রথমদিকে শুধু ইহুদি, খ্রিষ্টান ও সাবেইনদের ক্ষেত্রে জিম্মি আইন প্রযোজ্য হত। পরবর্তীতে জরস্ট্রিয়ান, মান্ডিয়ান, হিন্দু ও বৌদ্ধদের ক্ষেত্রেও তা প্রযোজ্য হয়। ইসলামি আইনের সবচেয়ে বৃহৎ মতবাদ হানাফি মতানুযায়ী মক্কার বাইরের এলাকার সকল অমুসলিমদের ক্ষেত্রেই জিম্মির আইন প্রযোজ্য হবে।
শরিয়া অনুযায়ী জিম্মিরা শুকর ও মদ খেতে পারে। তবে এই কাজগুলো মুসলিমদের জন্য নিষিদ্ধ। কিছু আধুনিক হানাফি পণ্ডিত অমুসলিম জিম্মি ও মুসলিম নাগরিকদের মধ্যে আইনি পার্থক্য করতে দ্বিমত পোষণ করেন।
২০১৪ ভারত মহিলা ক্রিকেট দলের ইংল্যান্ড সফর
ভারত মহিলা দল ২০১৪ মৌসুমের ৯-২৫ আগস্ট, ২০১৪ তারিখ পর্যন্ত মহিলাদের আন্তর্জাতিক ক্রিকেটে ইংল্যান্ড সফর করে। সফরে দলটি একমাত্র টেস্টে স্বাগতিক ইংল্যান্ড মহিলা দলকে পরাজিত করে। ২০০৬ সালের পর এটিই তাদের প্রথম টেস্ট খেলায় অংশগ্রহণ। সর্বোপরি ইংল্যান্ড দলের বিপক্ষে ভারত দলের দ্বিতীয় বিজয়।
এছাড়াও, তিনটি ওডিআইয়ের সিরিজে ইংল্যান্ড দল ২-০ ব্যবধানে ভারত দলকে পরাজিত করে। তন্মধ্যে তৃতীয় ওডিআইটি পরিত্যক্ত হয়।
আদ্রিয়ানো করেইয়া
আর্দ্রিয়ানো করেইয়া ক্লারো (জন্মঃ ২৬ অক্টোবর ১৯৮৪), যিনি আর্দ্রিয়ানো নামে পরিচিত, একজন ব্রাজিলীয় ফুটবলার যিনি তুরস্কের ক্লাব "বেসিকটাস" এর হয়ে প্রধানত লেফট ব্যাক হিসেবে খেলেন। আর্দ্রিয়ানোর ফুটবলার জীবন শুরু হয় ব্রাজিলীয় ক্লাব "কোরিতিবা"য়। ২০০৫ সালে তিনি "সেভিয়া"য় যোগ দেন। ২০১০ সালে আর্দ্রিয়ানো বার্সেলোনায় যোগ দেন। ২০১৬ সালে তুরস্কের ক্লাব বেসিকটাস তাকে বার্সেলোনা থেকে কিনে নেয়।
আর্দ্রিয়ানো রক্ষণভাগের খেলোয়াড় ও মধ্যমাঠের খেলোয়াড় হিসেবে মাঠের ডান ও বাম উভয় পাশে খেলতে পারেন।
আর্দ্রিয়ানো ব্রাজিল অনূর্ধ্ব-২০ দলের হয়ে ফিফা যুব বিশ্বকাপ খেলেছেন। ২০০৩ সালে তার ব্রাজিল জাতীয় দল এ অভিষেক হয়।
বাংলাদেশের প্রাকৃতিক গ্যাসক্ষেত্রের তালিকা
বর্তমানে বাংলাদেশে ২৯টি প্রাকৃতিক গ্যাস ক্ষেত্র রয়েছে। প্রথম গ্যাসক্ষেত্র আবিস্কৃত হয়েছিলো ১৯৫৫ সালে সিলেটের হরিপুরে এবং সর্বশেষ গ্যাসক্ষেত্র আবিস্কৃত হয়েছিলো ২০১৭ সালে ভোলা বাংলাদেশের সবচেয়ে বড় প্রাকৃতিক গ্যাস ক্ষেত্র হলো তিতাস গ্যাসক্ষেত্র। এটি ১৯৬২ সালে ব্রাহ্মণবাড়িয়ায় পাকিস্তান শেল অয়েল কোম্পানি কর্তৃক আবিস্কৃত হয়। প্রথম গ্যাস উত্তোলন শুরু হয় ১৯৫৭ সালে।
শন অ্যাবট
শন এ্যান্থনি অ্যাবট (; জন্ম: ২৯ ফেব্রুয়ারি, ১৯৯২) নিউ সাউথ ওয়েলস অঙ্গরাজ্যের উইন্ডসের জন্মগ্রহণকারী অস্ট্রেলিয়ার প্রথিতযশা ক্রিকেটার। বলখাম হিলস ক্রিকেট ক্লাবে চমকপ্রদ ক্রীড়ানৈপুণ্য প্রদর্শন করে পরমাত্মা জেলার পক্ষে গ্রেড ক্রিকেটে খেলার যোগ্যতা অর্জন করেন। খেলায় তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংসহ ডানহাতে মিডিয়াম পেস বোলিংয়ে পারদর্শী তিনি। লিস্ট এ ক্রিকেটে নিউ সাউথ ওয়েলস দলে অভিষেক ঘটে তার। ১৭ অক্টোবর, ২০১০ তারিখে সিডনি ক্রিকেট গ্রাউন্ডে ওয়েস্টার্ন অস্ট্রেলিয়ার বিপক্ষে তার এ অভিষেক ঘটে। শন অ্যাবট এ পর্যন্ত অস্ট্রেলিয়া অনূর্ধ্ব-১৯, নিউ সাউথ ওয়েলস, নিউ সাউথ ওয়েলস অনূর্ধ্ব-১৭, নিউ সাউথ ওয়েলস অনূর্ধ্ব-১৯ দলে খেলেছেন। এছাড়াও, সিডনি গ্রেড ক্রিকেট প্রতিযোগিতায় সিডনি বিশ্ববিদ্যালয়ের পক্ষে মাঠে নেমেছেন।
৫ অক্টোবর, ২০১৪ তারিখে সংযুক্ত আরব আমিরাতের নিরপেক্ষ মাঠে অনুষ্ঠিত খেলায় পাকিস্তানের বিপক্ষে তার টুয়েন্টি২০ আন্তর্জাতিক ক্রিকেটে অভিষেক ঘটে। এর দুইদিন পর একই দলের বিপক্ষে একদিনের আন্তর্জাতিকে অভিষেক ঘটে তার। তারপর তিনি নভেম্বর, ২০১৪ সালের প্রথমদিকে দক্ষিণ আফ্রিকার বিপক্ষে আরও দু’টি টুয়েন্টি২০ আন্তর্জাতিকে অংশগ্রহণ করেন।
২৫ নভেম্বর, ২০১৪ তারিখে সিডনি ক্রিকেট গ্রাউন্ডে অনুষ্ঠিত শেফিল্ড শিল্ডের একটি খেলায় সাউথ অস্ট্রেলিয়া ও নিউ সাউথ ওয়েলস প্রতিদ্বন্দ্বিতা করছিল। এ সময় তার অপ্রত্যাশিত বাউন্সারে হেলমেট পরিহিত স্বদেশী উদীয়মান ক্রিকেটার ও সাউথ অস্ট্রেলিয়ার ব্যাটসম্যান ফিলিপ হিউজের মাথায় আঘাত লাগে। এ সময় হিউজ ৬৫ রানে অপরাজিত ছিলেন। তাকে দ্রুত হাসপাতালে নিয়ে যাওয়া হয়। কিন্তু সিডনি’র সেন্ট ভিনসেন্ট’স হাসপাতালে দুইদিন পর অসফল অস্ত্রোপচারে মাত্র ২৫-বছর বয়সী হিউজের অকালমৃত্যু ঘটে যা বেশ দূর্ভাগ্যজনক। এ প্রেক্ষিতে ক্রিকেট অস্ট্রেলিয়া খেলাটি পরিত্যক্ত ঘোষণা করে। দেশের অন্যত্র চলমান দু’টি খেলাও একই কারণে পরিত্যক্ত হয়।
২০১৪ এশিয়ান গেমসে কাবাডি - পুরুষ
২০১৪ এশিয়ান গেমসে পুরুষদের কাবাডি প্রতিযোগিতায় আটটি দল অংশগ্রহণ করে। দক্ষিণ কোরিয়ার ইঞ্চিয়ন শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
বীরশ্রেষ্ঠ মুন্সী আব্দুর রউফ পাবলিক কলেজ
বীরশ্রেষ্ঠ মুন্সী আব্দুর রউফ পাবলিক কলেজ (সাবেক: বাংলাদেশ রাইফেলস স্কুল অ্যান্ড কলেজ) পিলখানার বর্ডার গার্ড বাংলাদেশ এর সদর দপ্তরে অবস্থিত একটি বাংলাদেশি মাধ্যমিক বিদ্যালয় ও কলেজ। মূলত বিজিবির সদস্যদের সন্তানদের শিক্ষা নিশ্চিত করার উদ্দেশ্যে স্থাপিত হলেও সকলেই এখানে পড়াশোনা করতে পারে। এই কলেজটি বাংলাদেশের অন্যতম স্বনামধন্য শিক্ষা প্রতিষ্ঠান হিসেবে পরিচিত।
১৯৮৪ সালের ১ জানুয়ারি প্রতিষ্ঠানটি "বাংলাদেশ রাইফেলস হাইস্কুল" হিসেবে যাত্রা শুরু করে। ৩ সেপ্টেম্বর, ১৯৯৪ সালে প্রতিষ্ঠানটি কলেজ পর্যন্ত উন্নীত হয় এবং এর নাম হয় "বাংলাদেশ রাইফেলস কলেজ" । ২০০৪ সালে প্রতিষ্ঠানটির নাম হয় "বীরশ্রেষ্ঠ মুন্সী আব্দুর রউফ রাইফেলস কলেজ" । মুন্সি আব্দুর রউফ (১৯৪৩ - এপ্রিল ৮, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাঁকে বীরশ্রেষ্ঠ উপাধিতে ভূষিত করা হয়। মুন্সী আব্দুর রউফ ইস্ট বেঙ্গল রেজিমেন্টের সেই দুইজন ল্যান্স নায়েকদের একজন যারা মুক্তিযুদ্ধে অসামান্য বীরত্ব প্রদর্শন করে শহীদ হওয়ায় বীরশ্রেষ্ঠ উপাধি পেয়েছিলেন। ২০০৯ এর পর "রাইফেলস" শব্দটি "পাবলিক" শব্দ দ্বারা প্রতিস্থাপিত হয়। ফলে কলেজের বর্তমান নাম বীরশ্রেষ্ঠ মুন্সী আব্দুর রউফ পাবলিক কলেজ।
১৯৮৪ সালের ১লা জানুয়ারি প্রধান ও সহকারী প্রধান শিক্ষক সহ মাত্র ৮ জন শিক্ষক-শিক্ষিকা ও ১৫০ জন শিক্ষার্থী নিয়ে প্রতিষ্ঠানটি যাত্রা শুরু করে। সেসময় উল্লেখযোগ্য কোন অবকাঠামো ছিল না। প্রতিষ্ঠানটির সূচনা, পথচলা এবং বর্তমান পর্যায় পৌঁছাতে শিক্ষকবৃন্দ ও অন্যান্য কর্মচারীগণ যেমন গুরুত্বপূর্ণ অবদান রেখেছেন তেমনি বর্ডার গার্ড বাংলাদেশের বেশ কয়েকজন উচ্চপদস্থ কর্মকর্তাও গুরুত্বপূর্ণ অবদান রেখে চলেছেন। জুনিয়র হাইস্কুল হিসেবে অনুমোদন পাওয়ার এক বছরের মাথায় ১ জানুয়ারি, ১৯৮৫ সালে প্রতিষ্ঠানটিকে সরকার হাইস্কুল হিসেবে অনুমোদন দেয়। ১৯৯৪ সালের ৩ সেপ্টেম্বর কলেজ পর্যন্ত উন্নীত হওয়ার পর ১৯৯৫ সালের জুলাই মাসের তিন তারিখে সরকার প্রতিষ্ঠানটিকে কলেজ হিসেবে অনুমোদন দেয়। ১৯৯৫ সালের ২০ মার্চ প্রভাতি শাখা এবং ৪ মে দিবা শাখা চালু হয়। ১৯৯৮ সালের ৭ আগস্ট প্রতিষ্ঠানটি ডিগ্রী পর্যায়ে উন্নীত হয়। কিন্তু কতিপয় কারণে কয়েক বছর পরই ডিগ্রীর কার্যক্রম বন্ধ হয়ে যায়।
বর্ডার গার্ড বাংলাদেশের ডাইরেক্টর জেনারেল গভর্নিং বডির চেয়ারম্যান এবং ডেপুটি ডাইরেক্টর জেনারেল ভাইস চেয়ারম্যান। বিজিবির দুইজন কর্নেল, দুইজন জিএসও(শিক্ষা), সরকারি ও বেসরকারি প্রতিস্থান থেকে নির্বাচিত তিন জন সদস্য, অভিভাবকদের মধ্য থেকে দুই জন, কলেজ পর্যায় থেকে একজন ও স্কুল পর্যায় থেকে একজন সদস্য নিয়ে গভর্নিং বডি গঠিত হয়। ২০০২ সালের সরকারি সিদ্ধান্ত অনুযায়ী অধ্যক্ষ গভর্নিং বডির সদস্য সচিব।
গ্রীষ্মকালঃ প্রভাতি শাখা- ৭.২০-১১.৩০ এবং দিবা শাখা- ১২.৪০-৫.৪০।
শীতকালঃ প্রভাতি শাখা- ৮.০০-১১.৩০ এবং দিবা শাখা- ১১.৩০-৩.৪০।
প্রতিষ্ঠানটিতে সহশিক্ষা কার্যক্রমের অংশ হিসেবে বিভিন্ন ক্লাব রয়েছে। উদাহরণস্বরূপ- DCRC(Debating Club of Rouf College) , SCBMARPC(Science Club of Bir Shrestha Munshi Abdur Rouf Public College)। এছাড়া প্রতিবছর বিভিন্ন জায়গায় সিক্ষাসফর, জাতীয় ও আন্তর্জাতিক বিভিন্ন প্রতিযোগিতায় অংশগ্রহণ করে বিভিন্ন পর্যায়ের সফলতা অর্জন করেছে প্রতিষ্ঠানটি।
২০১৪ এশিয়ান গেমসে কাবাডি - মহিলা
২০১০ এশিয়ান গেমসে মহিলাদের কাবাডি প্রতিযোগিতায় প্রথমে সাতটি দল অংশগ্রহণ করে। দক্ষিণ কোরিয়ার ইঞ্চিয়ন শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
২০১৪ এশিয়ান গেমসে কাবাডি
দক্ষিণ কোরিয়ার ইঞ্চিয়ন শহরে অনুষ্ঠিত ২০১৪ এশিয়ান গেমসে কাবাডি প্রতিযোগিতায় পুরুষ ও মহিলা উভয় বিভাগেই ভারত স্বর্ণপদক লাভ করে।
ক্যামেরন বয়েস
ক্যামেরন জন বয়েস (জন্ম ২৭ জুলাই, ১৯৮৯) কুইন্সল্যান্ডের শার্লেভিল শহরে জন্মগ্রহণকারী অস্ট্রেলীয় ক্রিকেটার। লেগ স্পিনার ক্যামেরন বয়েস অস্ট্রেলীয় ঘরোয়া ক্রিকেটে অ্যাডিলেড স্ট্রাইকার্স ও কুইন্সল্যান্ডের পক্ষে খেলছেন। মার্চ, ২০১০ সালে গাব্বায় অনুষ্ঠিত খেলায় কুইন্সল্যান্ডের পক্ষে ওয়েস্টার্ন অস্ট্রেলিয়ার বিপক্ষে অভিষিক্ত হন। পরের সপ্তাহেই শেফিল্ড শিল্ডের চূড়ান্ত খেলায় অংশ নেন। বয়েস ভিক্টোরিয়া বুশর‌্যাঞ্জার্সের দ্বিতীয় ইনিংসে ছয় উইকেট পেলেও তার দল কুইন্সল্যান্ড পরাজিত হয়।
২০১১ সালে অস্ট্রেলিয়া সভাপতি একাদশ দলের সদস্য মনোনীত হন তিনি ও ক্যানবেরায় অনুষ্ঠিত সফরকারী ভারতীয়দের বিপক্ষে মাঠে নামেন। সাবেক টেস্ট স্পিনার অ্যাশলে মলেটের মতে শেন ওয়ার্নের পর প্রথম-শ্রেণীর ক্রিকেটে বয়েস সেরা লেগ স্পিনার।
ফ্রুটিকোজ লাইকেন
ফ্রুটিকোজ লাইকেন মূলত বাঁশ বা দণ্ড আকৃতির লাইকেন। লাইকেনে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতা ও বলা হয়ে থাকে।
"ফ্রুটিকোজ" শব্দটি এসেছে ল্যাটিন শব্দ "fruticōsus" থেকে যার অর্থ "ঝোপপূর্ণ"। এই লাইকেনের গঠন গুল্ম জাতীয় উদ্ভিদের মত হওয়ায় এর এরূপ নামকরণ করা হয়েছে।
এই লাইকেন ব্যাপকভাবে শাখা-প্রশাখা যুক্ত। তাই এই লাইকেনই সর্বাধিক ত্রিমাত্রিকতা প্রদর্শন করে। এদের দৈহিক বৃদ্ধি উলম্ব ভাবে হয়ে থাকে এবং এদের মধ্যে সুতার মত বিন্যাস দেখা যায়। এরা সাধারণত এদের সাবস্ট্রেটের (ধারক) এর সাথে কেবল দেহের নিম্নভাগ (বেস) দ্বারা প্যাঁচানো অবস্থায় বা স্তূপাকারে যুক্ত থাকে। দেহের যে অংশ দ্বারা এরা ধারকের সাথে যুক্ত থাকে তাকে হোল্ডফাস্ট বলে। এরা ধারক থেকে উপরে আকাশের দিকে মুখ করে উঠতে পারে আবার ধারক থেকে মাটির দিকে মুখ করে ঝুলেও থাকতে পারে। দেহের প্রস্থ বরাবর কাটলে (প্রস্থচ্ছেদ) এদের গোলাকার দেখায়। ফ্রুটিকোজ লাইকেন খাড়া অথবা ঝুলন্ত দেহের হয়। এরা শাখা যুক্ত এবং শাখাগুলো একক কর্টেক্স দ্বারা আবৃত অর্থাৎ কর্টেক্সকে কোনভাবে বিভক্ত ধরা চলে না কিন্তু ফোলিয়োজ লাইকেনে ঊর্ধ্ব ও নিম্ন কর্টেক্স উভয়ই রয়েছে। ফ্রুটিকোজ লাইকেনে হালকা, বাতাসে দোলায়মান ,ছোট ও প্যাঁচানো সুতার মত গঠন রয়েছে। এর রং-এর বিস্তার হালকা সবুজ থেকে অসাধারণ লেমন পর্যন্ত। এদের বৃদ্ধির ধরন জটিল প্রকৃতির।
লাইকনেকে বিভিন্নভাবে শ্রেণীবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণীবিভাগ করা হয়েছে। দেহের বৃদ্ধি পাওয়ার ধরণ, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ ফোলিয়োজ লাইকেন, ক্রাসটোজ লাইকেন ও ফ্রুটিকোজ লাইকেন।
অন্যান্য লাইকেনের সাথে (যাদের ভুলে মস ভাবা হয়) কিছু ফ্রুটিকোজ লাইকেন বিভিন্ন সুগন্ধি তৈরিতে ব্যবহার করা হয়। এর একটি হালকা কাষ্ঠল গন্ধ রয়েছে যা খুব সহজেই অন্য হালকা সুগন্ধির সাথে মেশানো যায়। চিকিৎসা জগতে বিজ্ঞানের আবির্ভাবের পূর্বে ১৬০০ বছর "Usnea" গণের কিছু ফ্রুটিকোজ লাইকেন ব্যবহার হয়ে আসছিল। এছাড়া টেক্সটাইল শিল্পে কমলা,হলুদ,নিল,সবুজ এবং বেগুনী রং-এর ডাই তৈরি করতে "Usnea" গণের কিছু প্রজাতির ব্যবহার হচ্ছে।
http://staff.concord.org/~btinker/gaiamatters/investigations/lichens/typeslichens.html
ড্যান শেচতম্যান
ড্যান শেচতম্যান টেকনিয়ন - ইসরায়েল ইন্সটিটিউট অব টেকনোলজি এর ম্যাটেরিয়ালস সায়েন্স এর ফিলিপ টোবিয়াস অধ্যাপক, ইউনাইটেড স্টেটস ডিপার্টমেন্ট অব এনার্জি এর অ্যাসোসিয়েট এবং আইওয়া স্টেট ইউনিভার্সিটি এর ম্যাটেরিয়ালস সায়েন্স এর অধ্যাপক। তিনি ২০১১ সালে রসায়নে নোবেল পুরস্কার লাভ করেন।
শেচতম্যান টেকনিয়ন - ইসরায়েল ইন্সটিটিউট অব টেকনোলজি থেকে যন্ত্র প্রকৌশলে ১৯৬৬ সালে বিএসসি, ম্যাটেরিয়ালস ইঞ্জিনিয়ারিংয়ে ১৯৬৮ সালে এমএসসি এবং ১৯৭২ সালে পিএইচডি ডিগ্রি অর্জন করেন।
নবী হাবিল মসজিদ
নবী হাবিল মসজিদ () সিরিয়ার দামেস্কের পশ্চিম পর্বতমালার উপর জাবাদানি উপত্যকার কাছে অবস্থিত। আদম (আ) এর পুত্র হাবিলের কবর এতে আছে বলে বিশ্বাস করা হয়। এটি জিয়ারতের জন্য দর্শনার্থীরা এখানে আসে। ১৫৯৯ সালে উসমানীয় ওয়ালি আহমেদ পাশা এটি তৈরী করেন। বলা হয় এতে ৪০টি মিহরাব আছে।
ওয়ালি
ওয়ালি (, plural ʾawliyāʾ أولياء) একটি আরবি শব্দ যার অর্থ দায়িত্বপ্রাপ্ত, রক্ষক, সাহায্যকারী ইত্যাদি। অন্য কারো উপর ওয়ালাইয়াহ বা অভিভাবকত্ব রয়েছে এমন ব্যক্তিকে ওয়ালি বলা হয়। উদাহরণ হিসেবে, ফিকহ অনুযায়ী সন্তানদের বিয়ে বিশেষত কন্যাসন্তানের বিয়েতে পিতা একজন ওয়ালি।
ইসলামে ওয়ালিআল্লাহ শব্দটি “আল্লাহর কর্তৃত্ব” বোঝাতেও ব্যবহৃত হয়:
এছাড়াও মুসলিম সাধুপুরুষদের ক্ষেত্রেও ওয়ালি শব্দটি ব্যবহৃত হয়। তবে এর সাথে প্রশাসনিক ওয়ালির সম্পর্ক নেই যা শাসন ক্ষেত্রে ব্যবহৃত হয়। কিছু মুসলিম দেশে এখনও এর ব্যবহার রয়েছে, যেমন সোয়াতের ওয়ালি।
তরিকা
তরিকা (or "tariqah"; ', plural ', from طريق "way, path"; "", ) বলে বোঝায় সুফিবাদের কোনো একটি ধারা বা মতাদর্শ। তরিকাতে একজন মুর্শিদ থাকেন যিনি আধ্যাত্মিক নেতার ভূমিকা পালন করেন। তরিকার অনুসারীদেরকে মুরিদ বলা হয়।
বেশ কিছু সুফি তরিকা প্রচলিত রয়েছে। যেমন চিশতি, নকশবন্দি, কাদেরিয়া, সোহরাওয়ার্দিয়া ইত্যাদি।
মেঘনা সেতু
মেঘনা সেতু বাংলাদেশের একটি সড়ক সেতু। জাপানের সহায়তায় নির্মিত এই সেতুর আনুষ্ঠানিক নামকরণ করা হয় জাপান-বাংলাদেশ মৈত্রী সেতু-১, তবে এটি মেঘনা সেতু নামেই পরিচিত। বাংলাদেশে জাপান দূতাবাস কর্তৃক ২০০৪ সালে পরিচালিত একটি সমীক্ষা অনুযায়ী দেখা যায় মেঘনা সেতুর আশেপাশে বসবাসকারী বাসিন্দাদের এই সেতু নির্মাণে বিভিন্ন ইতিবাচক প্রভাব রয়েছে।
মেঘনা সেতু দক্ষিণ ঢাকা থেকে ৩০ কিলোমিটার দূরে দেশের প্রধান নদী মেঘনা নদীতে অবস্থিত। সেতুটি ঢাকা-চট্টগ্রাম হাইওয়ের পাশাপাশি অবস্থিত। সেতুর ভৌগলিক স্থানাঙ্ক ।
জাপান সরকারের আর্থিক সহায়তায় মেঘনাসেতু নির্মিত হয়। সেতুটি নির্মানে কাজ করে জাপানের নিপ্পন কোয়েই কো. লি. যারা বিশ্বের আশিটিরও বেশি দেশে বিভিন্ন প্রকল্পে কাজ করেছে। ১৯৯১ সালের ১ ফেব্রুয়ারি সেতুটি খুলে দেওয়া হয়। মেঘনা সেতু জাপানের সহায়তায় নির্মিত পৃথিবীর একক বৃহত্তম প্রকল্প।
২০০৫ সালে সেতুটিতে বড় ধরনের মেরামত কাজ পরিচালনা করা হয় কারণ যথাযথ রক্ষনাবেক্ষনের অভাবে এবং অধিক ওজনের যানবাহন চলাচলের জন্য সেতুটির বেশকিছু অংশে সম্প্রসারণ সংযোগ ক্ষতিগ্রস্থ হয়ে পড়েছিলো।
সেতুটি ক্যাণ্টিলিভার এবং গার্ডারে নির্মিত যার উভয় দিক থেকে যান চলাচল করতে পারে। সেতুটির ১৩টি স্প্যানের মধ্যে দুটি স্প্যানের দৈর্ঘ্য ২৪.২৫ মিটার (৭৯ ফুট ৭ ইঞ্চি), একটি স্প্যানের দৈর্ঘ্য ৪৮.৩ মিটার (১৫৮ ফুট ৬ ইঞ্চি), নয়টি স্প্যানের দৈর্ঘ্য ৮৭ মিটার (২৮৫ ফুট ৫ ইঞ্চি) এবং বাকি একটি স্প্যানের দৈর্ঘ্য ১৮.২ মিটার (৫৯ ফুট ৯ ইঞ্চি)। সেতুর মূল সড়কপথের দৈর্ঘ্য ৭.২ মিটার (২৩ ফুট ৭ ইঞ্চি)। সেতুটির স্থাপনা নদীতলে গেঁথে দেওয়া আরসিসি প্রকোষ্ঠ এবং পাইলের উপর করা হয়েছে। সেতুটির পিলার এবং ভারবাহী স্তম্ভগুলো নির্মিত হয়েছে আরসিসি দিয়ে। ষড়ভুজ আকৃতির সেতুটির একেকটি ভারবাহী স্তম্বের দৈর্ঘ্য ১১ মিটার (৩৬ ফুট ১ ইঞ্চি) এবং প্রস্থ ৩.২ মিটার (১০ ফুট ৬ ইঞ্চি)। পিলারের সাথে যুক্ত সেতুটির পার্শ্ব দেয়াল আরসিসি দিয়ে তৈরি। আরসিসি পোস্ট প্রকৃতির মেঘনা সেতুর রেলিং স্টিলের তৈরি। সেতুটির উভয়দিকে হাঁটার জন্য ০.৮০ মিটার (২ ফুট ৭ ইঞ্চি) প্রস্থ পায়ের চলার পথ (ফুটপাথ) রয়েছে। সেতুটিতে পানি নিষ্কাশনের ব্যবস্থা রয়েছে।
সেতুটি উদ্বোধনের পর এই সেতুতে এবং ১ নং জাতীয় মহাসড়কে যান চলাচল উল্ল্যেখযোগ্য পরিমানে বৃদ্ধি পায়। তবে ২০০২ সালে সেতুটিতে চলার জন্য টোলের পরিমান বৃদ্ধির পেলে যান চলাচল কমে আসে। ১৯৯৭ সালের এপ্রিলে ২৪ ঘণ্টায় গড়ে প্রায় ১০,১৪৯ টি সব ধরনের যানবাহন সেতুটি অতিক্রম করে। ২০০৪ সালের মার্চে ৯৭০৪ টি যানবাহন গড়ে প্রতিদিন এই সেতুটি অতিক্রম করে।
পাকিস্তান জাতীয় কাবাডি দল
পাকিস্তান জাতীয় কাবাডি দল আন্তর্জাতিক কাবাডি খেলায় পাকিস্তানের প্রতিনিধিত্বকারী দল। পাকিস্তান কাবাডি ফেডারেশন দলটি পরিচালনা করে।
একটি স্থানীয় ক্রীড়া হিসাবে, কাবাডি পাকিস্তানের গ্রামীণ অংশে কম-বেশি খেলা হয়। ক্রীড়াটি উপমহাদেশে অত্যন্ত জনপ্রিয়।
এশীয় শৈলীর কাবাডি পাকিস্তানের পাশাপাশি দক্ষিণ এশিয়াতেও সবচেয়ে জনপ্রিয় যার কারণে এটি দক্ষিণ পূর্ব এশিয়ান গেমসের একটি অন্তর্ভুক্ত ক্রীড়া।
পাকিস্তান কাবাডি ফেডারেশন ১৯৬৪ সালে গঠিত হয়। জাতীয় পর্যায়ে প্রথম কাবাডি টুর্নামেন্ট ১৯৬৬ সালে অনুষ্ঠিত হয়। মিয়া মুহাম্মদ ইয়াসিন ওয়াত্তো প্রথম প্রেসিডেন্ট এবং চৌধুরী মুহাম্মদ সিদ্দিক ফেডারেশনের সাধারণ সম্পাদক ছিলেন।
সার্হি রোবের্তো
সার্হি রোবের্তো, যার পুর্ণনামঃ সার্হি রোবের্তো কার্নিকার, (জন্মঃ ০৭ ফেব্রুয়ারি ১৯৯২) একজন স্প্যানিশ ফুটবলার যিনি বার্সেলোনার হয়ে রাইট ব্যাক বা সেন্ট্রাল মিডফিল্ডার হিসেবে খেলেন।
রোবের্তো তার যুব বয়সের প্রশিক্ষণ শুরু করেন স্থানীয় ক্লাব "সান্তেস ক্রুস" এ। পরে তিনি "জিমনাস্তিক" ক্লাবে যোগ দেন। ২০০৬ সালে ১৪ বছর বয়সে তিনি বার্সেলোনার যুব প্রশিক্ষণ কেন্দ্র লা মাসিয়ায় ভর্তি হন। তিনি তার পেশাদার ক্যারিয়ার শুরু করেন বার্সেলোনা বি দলের হয়ে ২০০৯ সালে। ১০ নভেম্বর ২০১০, তার বার্সেলোনা দলে অভিষেক হয়। ২০১৩ সালে তাকে বার্সেলোনা বি দল থেকে বার্সেলোনা মূল দলে অন্তর্ভুক্ত করা হয়। ক্যারিয়ারের শুরুতে তিনি সেন্ট্রাল মিডফিল্ডার হিসেবে খেললেও পরবর্তীতে তিনি দলের প্রয়োজনে প্রধানত রাইট ব্যাক হিসেবে খেলা শুরু করেন।
সার্হি রোবের্তো স্পেন অনূর্ধ্ব-১৭, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। ২০১৬ সালে "রোমানিয়া"র বিপক্ষে রোবের্তোর স্পেন জাতীয় দলে অভিষেক হয়।
বার্সেলোনা
স্পেন অনূর্ধ্ব-১৭
ইবনে বাজা
ইবনে বাজা ( – ১১৩৮) (ল্যাটিনকৃত আভেমপেস বলেও পরিচিত) পূর্ণ নাম আবু বকর মুহাম্মদ ইবনে ইয়াহিয়া ইবনে আস সাইগ আত তুজিবি ইবনে বাজা আল তুজিবি () ছিলেন মধ্যযুগের আল আন্দালুসের একজন পলিমেথ। তিনি জ্যোতির্বিজ্ঞান, পদার্থবিজ্ঞান, মনোবিজ্ঞান, সঙ্গীত, যুক্তি, দর্শন, চিকিৎসাবিজ্ঞান, উদ্ভিদবিজ্ঞান, ও কাব্য নিয়ে লিখেছেন।
ইবনে বাজা বর্তমান স্পেনের আরাগণের জারাগোজায় ১০৮৫ সালে জন্মগ্রহণ করেন এবং ১১৩৮ সালে মরক্কোর ফেজে মৃত্যুবরণ করেন। জারাগোজার আলমোরাভি গভর্নর আবু বকর ইবনে ইবরাহিম ইবনে তিফিলউইতের উজির হিসেবে কর্মরত ছিলেন। তিনি কবিতায় লিখেছেন। তিনি কবি আল তুতিলির সাথে কবিতার প্রতিযোগিতায় যোগ দিয়েছিলেন। প্রায় ২০ বছর যাবত তিনি মরক্কোর আলমোরাভি সুলতান ইউসুফ ইবনে তাশুফিনের ভাই ইয়াহিয়া ইবনে ইউসুফ ইবনে তাশুফিনের উজির হিসেবে কাজ করেন। ইবনে বাজা "কিতাবুল নাবাত" নামক উদ্ভিদবিজ্ঞান বিষয়ক গ্রন্থের রচয়িতা। এতে উদ্ভিদের লিঙ্গ নিয়ে আলোচনা করা হয়েছে। তার শিক্ষকদের মধ্যে ছিলেন সেভিলের চিকিৎসক আবু জাফর ইবনে হারুন আল তুরজালি।
তার দার্শনিক মতামত ইবনে রুশদ ও আলবার্টাস মেগণাসের উপর সরাসরি প্রভাব ফেলেছে। অল্প সময়ে মৃত্যুর কারণে তার অধিকাংশ লেখা ও বই অসম্পূর্ণ রয়ে যায়। ওষুধ, গণিত, জ্যোতির্বিজ্ঞান বিষয়ে তার অগাধ পান্ডিত্য ছিল। ইসলামি দর্শনের আত্মা বিষয়ে তার অবদান অসম্পূর্ণ রয়ে যায়।
তার সময়ে দর্শন ছাড়াও সঙ্গীত ও কবিতার একজন প্রখ্যাত ব্যক্তি হিসেবে তিনি পরিচিত ছিলেন। ১৯৫১ সালে তার দিওয়ান আবিষ্কৃত হয়।
তার অধিকাংশ কর্ম টিকে না থাকলেও জ্যোতির্বিজ্ঞান ও পদার্থবিজ্ঞান বিষয়ে তার তত্ত্ব মাইমোনিডস ও ইবনে রুশদের মাধ্যমে সংরক্ষিত হয়েছে। এসকল তত্ত্ব পরবর্তী ইসলামি সভ্যতা ও গ্যালিলিও গ্যালিলিসহ ইউরোপের রেনেসাকে প্রভাবিত করেছে।
জর্দি মাসিপ
জর্দি মাসিপ, যার পূর্ণনামঃ জর্দি মাসিপ লোপেজ, (জন্মঃ ০৩ জানুয়ারি ১৯৮৯) একজন স্প্যানিশ ফুটবলার যিনি স্পেনের ক্লাব "রিয়াল ভায়াদোলিদ" এর হয়ে গোলরক্ষক হিসেবে খেলেন। তিনি তার পেশাদার ক্যারিয়ার শুরু করেন বার্সেলোনা বি এর হয়ে। ২০১৪ সালে তাকে বার্সেলোনার মূল দলে অন্তর্ভুক্ত করা হয়। ২০১৭ সালে মাসিপ বিনামূল্যের দলবদলে "রিয়াল ভায়াদোলিদ" এ যোগ দেন।
তিনি স্পেন অনূর্ধ্ব-১৭ দলের হয়ে ২০০৪ থেকে ২০০৬ সালের মধ্যে এগারটি ম্যাচ খেলেছেন।
আন্তর্জাতিক কাবাডি ফেডারেশন
আন্তর্জাতিক কাবাডি ফেডারেশন কাবাডির আন্তর্জাতিক নিয়ন্ত্রক সংস্থা। ৩১টি জাতীয় এসোসিয়েশন এর সদস্য। ফেডারেশন ২০০৪ সালে গঠিত হয়। এর প্রতিষ্ঠাতা সভাপতি ছিলেন ভারতের জনার্দন সিং গেহ্লট।
নিম্নলিখিত দেশগুলি আন্তর্জাতিক কাবাডি ফেডারেশনের সদস্য:
অ-সদস্য দেশ যাদের জাতীয় দল আছে:
আন্দালুস
আন্দালুস(, trans. ; ; ; ;Berber: "Andalus" or "Wandalus") মুসলিম স্পেন বা ইসলামি ইবেরিয়া দ্বারা মধ্যযুগে মুসলিম শাসিত ইবেরিয়ান উপদ্বীপ বোঝানো হয়। বর্তমানে এটি স্পেন ও পর্তুগালের অংশ। সংক্ষিপ্তকালের জন্য ফ্রান্সের দক্ষিণের সেপ্টিমেনিয়া অঞ্চল এর অংশ ছিল। পুরো ইবেরিয়ান উপদ্বীপকে বোঝানো হলেও রিকনকোয়েস্টা অগ্রসর হওয়ার সাথে সাথে এর সীমানা পরিবর্তন হয়েছে। ৭১১ থেকে ১৪৯২ সাল পর্যন্ত এর আয়ুষ্কাল ধরা হয়।
উমাইয়াদের হিস্পানিয়া বিজয়ের পর আন্দালুসকে পাঁচটি প্রশাসনিক ইউনিটে ভাগ করা হয়। এগুলো মোটামুটি আধুনিক আন্দালুসিয়া, গেলিসিয়া ও পর্তুগাল, কাস্টিল ও লিওন, আরাগণ, বার্সেলোনা কাউন্টি ও সেপ্টিমেনিয়া নিয়ে গঠিত ছিল। রাজনৈতিক পরিচিতির দিক থেকে এটি যথাক্রমে উমাইয়া খিলাফতের প্রদেশ (৭১১-৭৫০), কর্ডোবা আমিরাত (৭৫০-৯২৯), কর্ডোবা খিলাফত (৯২৯-১০৩১) ও কর্ডো‌বা খিলাফতের তাইফা রাজ্য হিসেবে ছিল। এসকল শাসনের সময় মুসলিম, খ্রিষ্টান ও ইহুদিদের মধ্যে সাংস্কৃতিক বিনিময় লক্ষ্য করা যায়। খ্রিষ্টান ও ইহুদিরা জিজিয়া দেয়ার বিনিময়ে স্বায়ত্তশাসন ভোগ করত। করডোবা খিলাফতের সময় আন্দালুস জ্ঞানের আলোকে পরিণত হয় এবং কর্ডো‌বা ইউরোপসহ ভূমধ্যসাগরীয় অঞ্চল ও মুসলিম বিশ্বের অন্যতম সাংস্কৃতিক ও অর্থনৈতিক কেন্দ্রে পরিণত হয়। জাবির ইবনে আফলা, আবু ইশাক ইবরাহিম আল জারকালি, আবুল কাসিম আল জাহরাউয়ি, ও ইবনে জুহরদের ত্রিকোণমিতি, জ্যোতির্বিজ্ঞান, শল্যচিকিৎসা, ওষুধ ও অন্যান্য নানা বিষয় সংক্রান্ত গবেষণার ফলে ইসলামি ও পশ্চিমা সমাজ অগ্রগতি অর্জন করে। আন্দালুস ইউরোপ ও ভূমধ্যসাগর অঞ্চলের প্রধান শিক্ষাকেন্দ্রের অন্যতম পরিগণিত হত এবং তা মুসলিম ও খ্রিষ্টান বিশ্বের মধ্যে সাংস্কৃতিক ও বৈজ্ঞানিক আদানপ্রদানের স্থল হয়ে উঠে।
ইতিহাসের অধিকাংশ সময়জুড়ে আন্দালুসের সাথে উত্তরের খ্রিষ্টান রাজ্যগুলোর বিরোধ চলেছিল। উমাইয়া খিলাফতের পতনের পর আন্দালুস কয়েকটি রাজ্যে বিভক্ত হয়ে পড়ে যার মধ্যে গ্রানাডা আমিরাত উল্লেখযোগ্য। খ্রিষ্টান কাস্টিলিয়ানদের হামলা বৃদ্ধি পেতে থাকে। আলমোরাভি সাম্রাজ্য হস্তক্ষেপ করে খ্রিষ্টান হামলা প্রতিহত করে, দুর্বল আন্দালুসিয়ান মুসলিম রাজাদের সরিয়ে আন্দালুসকে সরাসরি বার্বার শাসনের আওতায় আনা হয়। পরবর্তী শতাব্দীগুলোতে আন্দালুস মারাকেশ ভিত্তিক বার্বার মুসলিম সাম্রাজ্য আলমোরাভি ও আলমোহাদের প্রদেশে পরিণত হয়।
শেষপর্যন্ত উত্তরের খ্রিষ্টান রাজ্যগুলো তাদের মুসলিম প্রতিবেশি রাজ্যগুলোকে উৎখাত করতে সক্ষম হয়। ১০৮৫ সালে ষষ্ঠ অলফেনসো টলেডো দখল করেন। এরপর মুসলিমদের ধীরে ধীরে পতনের সূচনা হয়। ১২৩৬ সালে করডোবার পতনের পর গ্রানাডা আমিরাত বর্তমান স্পেনের একমাত্র মুসলিম অঞ্চল হিসেবে টিকে ছিল। ১২৪৯ পর্তুগিজ রিকনকোয়েস্টা শুরু হয় এবং পর্তুগালের তৃতীয় অলফেনসো আলগারভ জয় করেন। ১২৩৮ সালে গ্রানাডা আমিরাত কাস্টিল রাজ্যের করদ রাজ্যে পরিণত হয়। অবশেষে ১৪৯২ সালের ২ জানুয়ারিআমির দ্বাদশ মুহাম্মদ কাস্টিলের রাণী প্রথম ইসাবেলার কাছে আত্মসমর্পণ করেন। ইসাবেলা ও তার স্বামী দ্বিতীয় ফার্ডিনেন্ড একত্রে "ক্যাথলিক সম্রাট" বলা হত। আত্মসমর্পণের পর আন্দালুসের রাজনৈতিক পরিচিতির অবসান ঘটে। এ অঞ্চলে ইসলামি সংস্কৃতির চিহ্ন এখনও বিদ্যমান রয়েছে।
আকাশমনি
আকাশমনি, () (Acacia auriculiformis) হচ্ছে Fabaceae পরিবারের একটি দ্রুত বর্ধনশীল গাছ। এটি অস্ট্রেলিয়া, ইন্দোনেশিয়া ও পাপুয়া নিউ গিনির স্থানীয় প্রজাতি। এটি ৩০ মিটার পর্যন্ত লম্বা হতে পারে। আকাশমনির প্রতি কেজিতে ৪৭,০০০ বীজ থাকে।
দ্রুতবৃদ্ধিসম্পন্ন এই বৃক্ষ রাস্তার দুইপার্শ্বে শোভাবর্ধনকারী অ্যাভিনিউ ট্রি হিসেবে লাগানো হয়। কান্তাবর্ণা ঝুলন্ত মঞ্জরির শ্রীতে মুগ্ধ হয়ে রবীন্দ্রনাথ এই গাছের নাম দিয়েছিলেন সোনাঝুরি। সত্যিই সুন্দর এর পুষ্পমঞ্জরি। এই গাছের পাতা অনেকেই দেখেন নাই। এই গাছের যেটাকে আমরা অনেকেই পাতা বলি সেটি আসলে পাতা নয়, এটি মূলত পর্ণবৃন্ত। বোটা যখন রূপান্তরিত হয়ে পাতার মত দেখায় তখন তাকে পর্ণবৃন্ত বলা হয়। এই গাছটি যখন চারা অবস্থায় থাকে তখন এর যৌগিক পাতা দেখা যায়। পরবর্তীতে এর পাতা ঝরে যায়। বয়স্ক গাছে শুধু চর্মবৎ পর্ণবৃন্তই দেখা যায়।
স্টিভ ও’কিফ
স্টিফেন নরম্যান জন ও’কিফ (; জন্ম: ৯ ডিসেম্বর, ১৯৮৪) মালয়েশিয়ায় জন্মগ্রহণকারী প্রথিতযশা অস্ট্রেলীয় ক্রিকেটার। অস্ট্রেলিয়া ক্রিকেট দলে খেলার পাশাপাশি নিউ সাউথ ওয়েলসের পক্ষে খেলছেন। নভেম্বর, ২০০৫ সালে নিউ সাউথ ওয়েলসের পক্ষে তাসমানিয়ার বিরুদ্ধে প্রথম-শ্রেণীর ক্রিকেটে অভিষেক ঘটে তার। ঐ খেলায় ২ উইকেটের পাশাপাশি ১০ রান করেন। তন্মধ্যে প্রথম বলেই তিনি ছক্কা হাঁকিয়েছিলেন।
২০১০ মৌসুমে নিউ সাউথ ওয়েলস ব্লুজ দলের পক্ষে সকল ধরনের খেলায় অংশ নেন ও দলের অবিচ্ছেদ্য অঙ্গে পরিণত হন। প্রথম-শ্রেণীর ক্রিকেটে তার বোলিং গড় ২৫ ও ব্যাটিং গড় ৫০-এর কাছাকাছি হওয়ার প্রেক্ষিতে তিনি অস্ট্রেলিয়ার সর্বাপেক্ষা উদীয়মান ক্রিকেটারদের অন্যতম হিসেবে গণ্য হন। ২০১০ মৌসুমে অ্যাসেজ সিরিজ আরম্ভ হবার পূর্বে ও’কিফ পূর্ণাঙ্গ শক্তিমত্তার অধিকারী ইংল্যান্ডের ব্যাটিং মেরুদণ্ড ভেঙ্গে দেন ৪/৮৮ করে। এ বোলিং পরিসংখ্যান যে-কোন অস্ট্রেলীয় স্পিনারদের তুলনায় শ্রেষ্ঠ ছিল। এছাড়াও ব্যাট হাতে দলের মধ্যে ব্যক্তিগত সর্বোচ্চ ৬৬ রান তোলেন।
ইন্ডিয়ান প্রিমিয়ার লীগে কোচি তুস্কার্স কেরালা দলের সাথে ২০,০০০ ডলারে চুক্তিবদ্ধ হন। সিডনি গ্রেড ক্রিকেটে ম্যানলি ওয়ারিঙ্গা দলে খেললেও প্রকৃতপক্ষে তিনি হকসবারি দলে খেলছেন।
২০১৩-১৪ মৌসুমে ঘরোয়া শেফিল্ড শিল্ডে নিউ সাউথ ওয়েলস ব্লুজের প্রতিনিধিত্ব করেন। ঐ মৌসুমে ৪১ উইকেট নিয়ে পশ্চিম অস্ট্রেলিয়ার জেসন বেহরেনডর্ফের পিছনে থেকে শীর্ষস্থানীয় উইকেট-সংগ্রাহকের ভূমিকায় অবতীর্ণ হন ও’কিফ।
ও’কিফ পাকিস্তানের বিপক্ষে অনুষ্ঠিত সিরিজ আঘাতপ্রাপ্ত নাথান হারিতৎজের স্থলাভিষিক্ত হন। কিন্তু তিনি কোন টেস্টে খেলার সুযোগ পাননি। ইংল্যান্ড সফরে তার টুয়েন্টি২০ আন্তর্জাতিকে অভিষেক ঘটে।
২২ অক্টোবর, ২০১৪ তারিখে সংযুক্ত আরব আমিরাত সফরে পাকিস্তানের বিপক্ষে তার টেস্ট অভিষেক ঘটে। কিন্তু ঐ টেস্টের পরই তিনি বাদ পড়েন।
আবুল কাসিম আল জাহরাউয়ি
আবুল কাসিম খালাফ ইবনে আল আব্বাস আল জাহরাউয়ি (৯৩৬–১০১৩), () ছিলেন আন্দালুসবাসী একজন আরব মুসলিম চিকিৎসক। তাকে মধ্যযুগের মুসলিম বিশ্বের সবচেয়ে মহৎ শল্যবিদ এবং তাকে আধুনিক শল্যচিকিৎসার জনক বলে গণ্য করা হয়। চিকিৎসাবিজ্ঞান নিয়ে তার লেখা বইয়ের নাম কিতাবুল তাসরিফ। এটি চিকিৎসা সংক্রান্ত ৩০ খন্ডের বিশ্বকোষ। শল্যচিকিৎসার প্রক্রিয়া ও যন্ত্র নিয়ে তার অবদান প্রাচ্য ও পাশ্চাত্যে আধুনিক কালেও প্রভাব ফেলেছে। কিছু কিছু বিষয়ে এখনও ব্যবহার করা হয়।
চিকিৎসকদের মধ্যে তিনি সর্বপ্রথম এক্টোপিক গর্ভধারণ নিয়ে বর্ণনা করেছেন। হায়মোফিলিয়াকে তিনি সর্বপ্রথম বংশগত বৈশিষ্ট্য বলে উল্লেখ করেন।
কিতাবুল তাসরিফ
কিতাবুল তাসরিফ (Arabic,كتاب التصريف لمن عجز عن التأليف) (The Method of Medicine) আরবি ভাষায় রচিত চিকিৎসা বিষয়ক একটি বিশ্বকোষ। ১০০০ সালের কাছাকাছি সময় আবুল কাসিম আল জাহরাউয়ি এটি রচনা করেন। মধ্যযুগে ইউরোপে এটি ল্যাটিন শিরোনাম "Concessio ei data qui componere haud valet" নামে পরিচিত ছিল।
আবু জাফর ইবনে হারুন আল তুরজালি
আবু জাফর ইবনে হারুন আল তুরজালি (মৃত্যু আনুমানিক ১১৮০) ট্রুজিলোতে একটি মুলাদি মুসলিম পরিবারে জন্মগ্রহণ করেন। তিনি কর্ডো‌বায় শিক্ষাগ্রহণ করেন। এরপর আন্দালুসের সেভিলে আলমোরাভিদের অধীনে চিকিৎসক হিসেবে যোগ দেন। দর্শন বিষয়ে তার মেধা ছিল। চিকিৎসাবিজ্ঞানের মূলনীতি ও শাখা বিষয়ে তিনি গভীরভাবে পরিচিত ছিলেন। চিকিৎসাক্ষেত্রে তিনি একজন সফল ব্যক্তি ছিলেন। দার্শনিক ইবনে বাজা ও তরুন ইবনে রুশদকে তিনি শিক্ষাপ্রদান করেন।
ইরান জাতীয় কাবাডি দল
ইরান জাতীয় কাবাডি দল আন্তর্জাতিক কাবাডিতে ইসলামী প্রজাতন্ত্র ইরানের প্রতিনিধিত্ব করে।
সেডন পার্ক
সেডন পার্ক নিউজিল্যান্ডের চতুর্থ বৃহত্তম শহর হ্যামিল্টনে অবস্থিত একটি ক্রিকেট মাঠ। এটি দর্শকদের কাছে বনভোজন উপযোগী সবুজ গ্রামীণ পরিবেশ বিদ্যমান। নিউজিল্যান্ডের চতুর্থ বৃহত্তম ক্রিকেট মাঠ ও তৃতীয় বৃহত্তম প্রকৃত ওভাল আকৃতির। নিউজিল্যান্ডের সবচেয়ে দীর্ঘকালীন ক্ষমতাসীন সাবেক প্রধানমন্ত্রী রিচার্ড জন (কিং ডিক) সেডনের নাম অনুসরণে এ স্টেডিয়ামের নামকরণ হয়েছে। এছাড়াও, স্টেডিয়ামটি ১৯৯০-১৯৯৭ সালে ট্রাস্ট ব্যাংক পার্ক, ১৯৯৭-২০০৩ পর্যন্ত ওয়েস্টপ্যাকট্রাস্ট পার্ক এবং ২০০৩-২০০৬ পর্যন্ত ওয়েস্টপ্যাক পার্ক নামে পরিচিত ছিল। ২০০৬ সালে ওয়েস্টপ্যাক ট্রাস্ট ব্যাংক এনজেডের সিদ্ধান্তে সম্প্রচারস্বত্ত্বের চুক্তির মেয়াদ শেষ হয়। ফলশ্রুতিতে ২০০৬-০৭ মৌসুম থেকে স্টেডিয়ামটি তার পূর্বনাম সেডন পার্কে ফিরে যায়।
সিডন পার্ক গোলাকৃতির। ক্রিকেট খেলার জন্য এ স্টেডিয়ামটি উপযোগী। এর অভ্যন্তরে ঘাসাচ্ছদন রয়েছে। উত্তর/দক্ষিণ প্রান্ত বরাবর ব্যাটিং উপযোগী নয়টি পীচ তৈরী করা হয়েছে। স্টেডিয়ামের পরিবেশ এমনভাবে রয়েছে যাতে যে-কোন উদ্দেশ্যে ব্যবহার করা যেতে পারে। হকি, রাগবি ও রাগবি লীগের খেলার আয়োজনও করা হয় এখানে।
আন্তর্জাতিক অঙ্গনের অন্যতম পুরনো মাঠ হলেও একে স্টেডিয়াম আখ্যা দেয়া যায় না , কারণ এর চারিপাশে আংশিক গ্যালারি ছাড়া তেমন স্থায়ী সুযোগ সুবিধা নেই।
নর্দার্ন ডিস্ট্রিক্টস ক্রিকেট অ্যাসোসিয়েশনের পরিচালনায় ১৯৫৬-৫৭ মৌসুমে প্রথমবারের মতো প্রথম-শ্রেণীর ক্রিকেট খেলার আয়োজন করা হয়। এ মাঠে টুয়েন্টি২০ আন্তর্জাতিক, একদিনের আন্তর্জাতিকসহ টেস্ট ক্রিকেট খেলার ব্যবস্থা রয়েছে। এ পর্যন্ত ৬টি টি২০আই, ২২টি ওডিআই এবং ২০টি টেস্ট ক্রিকেট খেলা অনুষ্ঠিত হয়েছে।
১৫ ফেব্রুয়ারি, ১৯৮১ তারিখে স্বাগতিক নিউজিল্যান্ড-ভারতের মধ্যকার একদিনের আন্তর্জাতিক খেলা অনুষ্ঠিত হয়। খেলায় নিউজিল্যান্ড দল ৫৭ রানে জয়ী হয়। ২২-২৬ ফেব্রুয়ারি, ১৯৯১ তারিখে অনুষ্ঠিত নিউজিল্যান্ড ও শ্রীলঙ্কার মধ্যকার প্রথম টেস্টের আয়োজন করা হয়। খেলাটি ড্রয়ে পরিণত হয়।
২০০৩ সালে স্টিফেন ফ্লেমিং এ মাঠে পাকিস্তানের বিরুদ্ধে ১৯২ রান করে সর্বোচ্চ রান সংগ্রহকারী হিসেবে রয়েছেন। এছাড়াও তিনি ৭৮৯ রান করে সর্বাধিক রানের অধিকারী। এছাড়াও ২০০১ সালে এ মাঠে রাগবি খেলা অনুষ্ঠিত হবার ফলে অস্থায়ীভাবে স্ট্যান্ড বাড়াতে হয়। অবশ্য পরের বছরই নতুন নির্মিত ওয়েইকাতো স্টেডিয়ামে রাগবি খেলা ফিরে যায়।
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
মাকড়সা বানর
মাকড়সা বানরেরা () হচ্ছে Atelidae পরিবারের Atelinae উপপরিবারের Ateles গণের নয়া দুনিয়ার বানরের প্রজাতিসমূহ। বানরদের জগতে সব থেকে চঞ্চল প্রকৃতির বানর হল এই মাকড়সা বানর। এদের লেজও কিন্তু ইয়া বড় আর শক্তিশালী। কালো বাদামি এই দুই রঙেরই হয়ে থাকে এই বানর। সাধারণত মধ্য এবং দক্ষিণ আমেরিকার মেক্সিকো থেকে ব্রাজিল পর্যন্ত দেশগুলির ট্রপিক্যাল বনাঞ্চলে এদের বেশি দেখা যায়।সব থেকে মজার ব্যাপার হল এরা লেজের সাহায্যে গাছের ডালে ঝুলে থাকতে পারে। আর এক গাছ থেকে লাফ দিয়ে ৩৫/৪০ ফুট দূরত্বের আরেকটি গাছে অনায়াসেই চলে যেতে পারে।ফলমূল এদের প্রধান খাদ্য হলেও গাছের পাতা, পোকামাকড় ইত্যাদিও এরা খেয়ে থাকে।
এই গণ ধারণ করেছে সাতটি প্রজাতি, এবং সাতটি উপপ্রজাতি।মাকড়সা বানরেরা ১৫ থেকে ২৫ জন মিলে একটি ঢিলেঢালা গ্রুপ তৈরি করে, কিন্তু গ্রুপে ৩০ থেকে ৪০ জন সদস্যও হতে পারে। এরা ৭০/৮০ ফুট গাছের মগডালে দলবদ্ধ ভাবে বসবাস করে।
বাংলাদেশের সেতুর তালিকা
এটি "বাংলাদেশের সেতুসমূহের" একটি তালিকা।
জেমস মুইরহেড
জেমস ম্যাথু মুইরহেড (জন্ম: ৩০ জুলাই, ১৯৯৩) ভিক্টোরিয়া প্রদেশের মেলবোর্নে জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলে খেলার পাশাপাশি ঘরোয়া ক্রিকেটে ভিক্টোরিয়া ও পার্থ স্কর্চার্সে খেলছেন। এছাড়াও, অ্যাডিলেড স্ট্রাইকার্স ও মেলবোর্ন স্টার্স দলে খেলেছেন। আল্টোনা থেকে আগত জেমস মুইরহেড একজন লেগ স্পিনার। খেলোয়াড়ী জীবনের শুরুতেই তিনি বিতর্কে জড়িয়ে পড়েন। ভিক্টোরিয়া দলের অগোচরেই সাউথ অস্ট্রেলিয়া দলের সাথে চুক্তিবদ্ধতার দরুন দলকে AUD১৫,০০০ অস্ট্রেলীয় ডলার জরিমানা দিতে হয়।
২০১৩ সালের জানুয়ারিতে ভিক্টোরিয়ার পক্ষে ও সাউথ অস্ট্রেলিয়ার বিপক্ষে তার অভিষেক ঘটে। এছাড়াও তিনি অস্ট্রেলিয়ার অনূর্ধ্ব-১৯ দলের হয়ে খেলেছেন। এছাড়াও তিনি ক্রিকেট অস্ট্রেলিয়া আমন্ত্রিত একাদশে প্রতিনিধিত্ব করেন ও ২০১৩ সালের অ্যাশেজ সিরিজে আগত অস্ট্রেলিয়ায় সফরকারী ইংল্যান্ড দলের মোকাবেলা করেন।
২৯ জানুয়ারি, ২০১৪ তারিখে হোবার্টের বেলেরিভ ওভালে অনুষ্ঠিত টুয়েন্টি২০ আন্তর্জাতিকে ইংল্যান্ড দলের বিপক্ষে তার অভিষেক হয়। খেলায় তিনি ৪ ওভার বোলিং করে ৩৪ রান দিয়ে ১ উইকেট লাভ করেন।
আল তুতিলি
আল আমা আল তুতিলি (মৃত্যু ১১২৬) ছিলেন আন্দালুসের টুডেলায় জন্মগ্রহণকারী একজন মুলাদি কবি। আল আমা অর্থ একজন অন্ধ এবং তুতিলি অর্থ ‘টুডেলা থেকে’। তিনি সেভিলে বেড়ে উঠেন। সেখানে তিনি কবিতায় দক্ষতা অর্জন করেন। পরবর্তীতে তিনি মুরসিয়ায় বসবাস করেন। আল তুতিলি অল্প বয়সে মারা যান। আন্দালুসে আলমোরাভি যুগে তিনি অন্যতম খ্যাতনামা কবি ও সঙ্গীতকার ছিলেন। সারাগোসার আলমোরাভি গভর্নর ইবনে তিফিলউয়িতের দরবারে তিনি ইবনে বাজার সাথে কবিতার প্রতিযোগিতা করেন। তার স্ত্রীর মৃত্যুতে লিখিত শোকগীতির জন্য তিনি পরিচিত।
ইবনে জুজাই
আবু আবদুল্লাহ মুহাম্মদ ইবনে মুহাম্মদ ইবনে আহমেদ ইবনে জুজাই আল কালবি (১৩২১-১৩৫৭) (আরবি, محمد بن محمد بن أحمد بن عبد الله بن يحيى بن يوسف بن عبد الرحمن بن جزي الكلبي الغرناطي) ছিলেন আন্দালুসের একজন পন্ডিত, কবি, ইতিহাসবিদ ও আইন বিষয়ক লেখক। ইবনে বতুতার ভ্রমণকাহিনীকে লিখিত রূপ দেয়ার জন্য তিনি মূলত পরিচিত। ইবনে জুজাই রিও সালাডোর যুদ্ধে নিহত আবুল কাসিম মুহাম্মদ ইবনে জুজাইয়ের পুত্র।
ইবনে জুজাই ১৩৫২-৫৫ সালের মধ্যে ইবনে বতুতার রিহলা রচনার সমাপ্ত করেন। সেসাথে তিনি "কাওয়ানিনুল ফিকহিয়া" নামক গ্রন্থ রচনা করেছেন। এতে মালিকি মাজহাবের উপর মূলত কেন্দ্র করে অন্য সুন্নি মাজহাবসমূহ (হানাফি, শাফি, হাম্বলি, মালিকি, জাহিরি) নিয়ে আলোচনা করা হয়েছে। এছাড়াও তিনি তার তাফসির, আইনি তত্ত্বের উপর তার গ্রন্থ "আকরাবুল উসুল আলা ইলমুল উসুল" রচনা করেছেন। সুফিবাদ নিয়েও তার লেখা রয়েছেন। তার শিক্ষকদের মধ্যে অন্যতম হলেন ইবনে রুশদের নাতি ইবনে রুশদ আল সগির যিনি "বিদাতুল মুজতাহিদ" এর লেখক।
ইবনে জুজাই ইবনে বতুতার রিহলা সম্পন্ন করার দুই বছর পর ১৩৫৭ সালে ফেজে মৃত্যুবরণ করেন।
জাহিরি
জাহিরি () হল ইসলামি আইনের অন্যতম মাজহাব। আইনবিদ দাউদ ইবনে আলি এ মাযহাবের প্রতিষ্ঠাতা। তারা কোরআন হাদীসের জাহেরী বা বাহ্যিক দিকের অনুস্মরণ করতেন। তাই এ মাযহাবের প্রবক্তা এবং অনুসারীদের জাহেরী বলা হয়। । ইবনে হাজম আজ জাহেরী এ মাযহাবকে সমৃদ্ধ করে তোলেন।
মধ্যযুগ থেকে এই মতের অনুসারীদের সংখ্যা কমতে থাকে। মরক্কো ও পাকিস্তানে এ মাযহাবের কিছু অনুসারি আছে। অতীতে মেসোপটেমিয়া, দক্ষিণ ইরান, ইবেরিয়ান উপদ্বীপ, বেলেরিক দ্বীপ ও উত্তর আফ্রিকায় এর অনেক অনুসারী ছিল। আধুনিককালের আহলে হাদিস আন্দোলনের অনেকেই জাহিরি চিন্তাধারার অনুসরণ করেন।
স্যাক্সটন ওভাল
স্যাক্সটন ওভাল নেলসন অঞ্চলে অবস্থিত নিউজিল্যান্ডের একটি আন্তর্জাতিকমানের ক্রিকেট স্টেডিয়াম। এ মাঠটি স্যাক্সটন ফিল্ড নামে পরিচিত। ২০১৫ সালের ক্রিকেট বিশ্বকাপ আয়োজনে অন্যতম মাঠ হিসেবে ঘোষিত হয়েছে। এখানে প্রতিযোগিতার তিনটি খেলা অনুষ্ঠিত হবে।
নেলসন ক্রিকেট অ্যাসোসিয়েশনের পরিচালনায় ট্রাফালগার পার্ক থেকে স্থানান্তরিত হয়ে এখানে মাঠের অবকাঠামো নির্মাণ করা হয়। স্টেডিয়াম নির্মাণে ৩.৮ মিলিয়ন মার্কিন ডলার ব্যয় হয়। বিস্তৃত ক্রীড়া কমপ্লেক্স হওয়ার প্রেক্ষিতে অ্যাথলেটিক্স, অ্যাসোসিয়েশন ফুটবল, ফিল্ড হকি ও সফটবল খেলা আয়োজনের সুবিধাদি বিদ্যমান।
২০০৯-১০ মৌসুমের এইচআরভি কাপে ক্যান্টারবারির বিপক্ষে সেন্ট্রাল ডিস্ট্রিক্টস প্রথমবারের মতো টুয়েন্টি২০ খেলার আয়োজন করা হয় এখানে। ঐ প্রতিযোগিতার আরো তিনটি টুয়েন্টি২০ খেলা পরবর্তীতে অনুষ্ঠিত হয়েছিল। ২০১১-১২ ফোর্ড ট্রফি ও ২০১১-১২ প্লাঙ্কেট শিল্ডের লিস্ট এ ও প্রথম-শ্রেণীর ক্রিকেট খেলাও প্রথমবারের মতো আয়োজনের ব্যবস্থা করা হয়। ডিসেম্বর, ২০১০ সালে নিউজিল্যান্ড ও অস্ট্রেলিয়ার মহিলা দলের মধ্যে মহিলাদের একমাত্র টুয়েন্টি২০ আন্তর্জাতিক খেলা অনুষ্ঠিত হয়েছিল।
২০১১ রাগবি ইউনিয়ন বিশ্বকাপে ইতালি ও অস্ট্রেলিয়ার জাতীয় দলের মধ্যকার খেলা এ ক্রিকেট ওভালে ব্যবহার করা হয়।
জানুয়ারি, ২০১৪ সালে নেলসনে প্রথমবারের মতো পুরুষদের আন্তর্জাতিক খেলা সফরকারী ওয়েস্ট ইন্ডিজের বিপক্ষে স্বাগতিক নিউজিল্যান্ডের মধ্যে আয়োজন করে।
রাফায়েল আলকান্তারা দো নাসিমেন্তো
রাফায়েল আলকান্তারা দো নাসিমেন্তো (জন্মঃ১২ মার্চ ১৯৯৩) যিনি রাফিনিয়া নামে পরিচিত, একজন পেশাদার ফুটবলার যিনি স্পেনের লা লিগার দল বার্সেলোনা এবং ব্রাজিল জাতীয় দল এর হয়ে অ্যাটাকিং মিডফিল্ডার হিসেবে খেলেন।
২০০৬ সালে ১৩ বছর বয়সে রাফিনিয়া বার্সেলোনার যুব প্রশিক্ষণ কেন্দ্র লা মাসিয়ায় যোগ দেন। ২০১১ সালে তিনি বার্সেলোনা বি দলের হয়ে পেশাদার ক্যারিয়ার শুরু করেন। ০৯ নভেম্বর ২০১১ তার বার্সেলোনা দলে অভিষেক হয়। ২০১৩-১৪ মৌসুম তিনি সেল্টা ভিগোতে ধারে কাটান। ২০১৪ সালে তাকে বার্সেলোনা মূল দলে অন্তর্ভুক্ত করা হয়। ২০১৮ সালের জানুয়ারিতে বার্সেলোনা তাকে জুন ২০১৮ পর্যন্ত ধারে খেলতে ইতালির ক্লাব ইন্তারনাজিওনালেতে পাঠায়।
খেলোয়াড়ি জীবনের প্রথম দিকে তিনি স্পেন অনূর্ধ্ব-১৬, অনূর্ধ্ব-১৭ ও অনূর্ধ্ব-১৯ দলের হয়ে খেলেন। পরবর্তীতে তিনি দল পরিবর্তন করেন ও ২০১৩ সালে তিনি ব্রাজিল অনূর্ধ্ব-২০ দলের হয়ে খেলেন। তিনি ব্রাজিল অনূর্ধ্ব-২৩ দলেও খেলেছেন। ২০১৫ সালের ৫ সেপ্টেম্বর কোস্টা রিকার বিপক্ষে তার ব্রাজিল জাতীয় দল এ অভিষেক হয়।
রাফিনিয়ার বড় ভাই থিয়াগো আলকান্তারা বর্তমানে স্পেন জাতীয় দল ও বায়ার্ন মিউনিখ এর হয়ে খেলছেন।
এশিয়ান গেমসে কাবাডি
এশিয়ান গেমসে কাবাডি প্রতিযোগিতা ১৯৯০ খ্রিষ্টাব্দ থেকে শুরু হয়। এই প্রতিযোগিতায় শুধুমাত্র পুরুষেরা অংশগ্রহণ করলেও ২০১০ এশিয়ান গেমস থেকে মহিলারা প্রতিযোগীরাও অংশগ্রহণ করার সুযোগ লাভ করে।
ইউনিভার্সিটি ওভাল, ডুনেডিন
ইউনিভার্সিটি ওভাল নিউজিল্যান্ডের ডুনেডিনের লোগান পার্কে অবস্থিত একটি ক্রিকেট মাঠ। ডুনেডিন সিটি কাউন্সিল এ মাঠ পরিচালনার দায়িত্বে রয়েছে। প্রকৃতপক্ষে ওতাগো বিশ্ববিদ্যালয় এ মাঠের স্বত্ত্বাধিকারী ছিল। কিন্তু ২০০০-এর শুরুতে পুণঃউন্নয়নের লক্ষ্যে মালিকানাস্বত্ত্ব সিটি কাউন্সিলের কাছে হস্তান্তরিত করা হয়। ওতাগো ক্রিকেট অ্যাসোসিয়েশন ও ওতাগো বিশ্ববিদ্যালয় রাগবি ফুটবল ক্লাবের প্রধান অণুশীলনী মাঠ এটি। এছাড়াও হাইল্যান্ডার্স রাগবি ফুটবল দল এখানে অণুশীলনীর কাজে ব্যবহার করে। প্রথম খেলাতেই আম্পায়ার সিদ্ধান্ত পর্যালোচনা পদ্ধতির প্রচলন ঘটানো হয়। আন্তর্জাতিক ক্রিকেট অঙ্গনে প্রথমবারের মতো ব্যবহৃত এ পদ্ধতি পাকিস্তান বনাম নিউজিল্যান্ডের মধ্যকার তৃতীয় টেস্টে প্রয়োগ ঘটে।
মাঠের উত্তর প্রান্তে একটি মিডিয়া কমপ্লেক্স রয়েছে। এতে টেলিভিশন ও রেডিওর ধারাভাষ্য কক্ষ রয়েছে। এছাড়াও অস্থায়ীভাবে মিডিয়া কমপ্লেক্স ও দক্ষিণ প্রান্তে টেলিভিশন ক্যামেরা প্রয়োজনমাফিক বসানো যাবে। মাঠের দক্ষিণ প্রান্তে ঐতিহাসিক গ্র্যান্ডস্ট্যান্ড রয়েছে। উত্তর-পূর্ব প্রান্তে একটি বিশাল ইলেকট্রনিক স্কোরবোর্ড আছে। গ্র্যান্ডস্ট্যান্ড কমপ্লেক্সে পোশাক পরিবর্তনের কক্ষ, সদস্যদের কক্ষ, লাউঞ্জ ও বার, খেলোয়াড়দের দেখার ব্যবস্থা, চিকিৎসা কক্ষ, রান্নাঘর, দাপ্তরিক কার্যালয়, আম্পায়ারদের কক্ষ, ক্যান্টিন ও দোকানপাট, প্রচারমাধ্যম কক্ষ ও সংরক্ষণাগার রয়েছে। বিশ্ববিদ্যালয় রাগবি ক্লাবের সাথে একটি ভবন সংযুক্ত আছে।
ইউনিভার্সিটি ওভাল নিউজিল্যান্ডের সপ্তম টেস্ট ক্রিকেট মাঠের মর্যাদা পায়। ৪ জানুয়ারি, ২০০৮ তারিখে বাংলাদেশের বিপক্ষ স্বাগতিক নিউজিল্যান্ড দল প্রথম টেস্ট খেলায় মুখোমুখি হয়। দশ বছরের মধ্যে ডুনেডিনে প্রথম টেস্ট খেলা অণুষ্ঠিত হয়। ইউনিভার্সিটি ওভালের পুণঃউন্নয়নে নিউজিল্যান্ডীয় মুদ্রায় NZ$৬ মিলিয়ন ডলার ব্যয়িত হয়। এরফলে এ মাঠটি কেয়ার্সব্রুকের পরিবর্তে ডুনেডিনের টেস্ট ক্রিকেট মাঠে পরিণত হয়।
টেস্ট খেলা আয়োজনের একমাস পূর্বে রাজ্য চ্যাম্পিয়নশীপের খেলায় অকল্যাণ্ড এবং ওতাগো দল প্রতিদ্বন্দ্ব্বিতা করে। চারদিনের খেলা হলেও অণুপযোগী পীচের কারণে খেলাটি দুইদিনে শেষ হয়ে যায়। তন্মধ্যে অকল্যাণ্ড ৯৪ ও ১২৮ এবং ওতাগো ১৭০ ও ৪/৫৪ করে। ফলে নিউজিল্যান্ড ক্রিকেট কর্তৃপক্ষ পীচের উন্নয়নের লক্ষ্যে প্রধান টার্ফ কর্মকর্তা জারড কার্টারকে স্থানীয় গ্রাউন্ডসম্যানের সাহায্যার্থে ডুনেডিনে প্রেরণ করে। টম তামাতি টেস্ট পীচ তৈরী করেছিলেন। তারপরও ইউনিভার্সিটি ওভালে অনুষ্ঠিত টেস্টটি তিনদিনে শেষ হয়ে যায় মূলতঃ বাংলাদেশী ক্রিকেটারদের ব্যাটিং ব্যর্থতার জন্য। নিউজিল্যান্ড দল ৩৫৭ রান করে। দ্বিতীয় ইনিংসে বাংলাদেশ দল উদ্বোধনী জুটিতে ১৬১ রান করেছিল। খেলা শেষে নিউজিল্যান্ডীয় অধিনায়ক ড্যানিয়েল ভেট্টোরি বলেন যে, “বাউন্ডারীর আকার বাদে সবকিছুর ব্যবস্থাপনা চমৎকার। যদি অস্ট্রেলীয় ম্যাথু হেইডেন অথবা অ্যাডাম গিলক্রিস্টের ন্যায় ব্যাটসম্যানদের বিপক্ষে স্পিনারদের বোলিং কৌশল ব্যর্থতায় পর্যবসিত হতো। প্রতিপক্ষ দল যদি খেলাকে সংক্ষিপ্ত করতে চায় তাহলে আমি কিভাবে দীর্ঘায়িত করবো। প্রধান টেস্ট ক্রিকেট মাঠগুলোর অন্যতম হিসেবে এ মাঠের অবস্থান।”
রূপঙ্কর বাগচী
রূপঙ্কর বাগচী ভারতীয় বাংলার এক জনপ্রিয় শিল্পী। তিনি ভারতীয় বাংলা ছবিতে অনেক গান করেছেন। রূপঙ্কর বাগচী তার অন্যতম জনপ্রিয় গান গুলার মধ্যে জাতিস্মর (চলচ্চিত্র) এর "এ তুমি কেমন তুমি" এই গানের জন্য ৬১ তম জাতীয় চলচ্চিত্র পুরস্কার লাভ করেন।
রূপঙ্কর বাগচী জন্মগ্রহন করেন ভারতীয় এক সঙ্গীত পরিবারে। রূপঙ্কর বাগচী তার বাবা রিথেন্দ্র নাথ বাগচী এর কাছ থেকে ক্লাসিকাল গান শিখেন, আর তার মা সুমিত্রা বাগচী এর কাছ থেকে রবীন্দ্রসংগীত শিখেন। রূপঙ্কর বাগচী ক্লাসিক্লাল সঙ্গীত শিখেন সুকমার মিত্র এর কাছ থেকে আর আধুনিক গান শিখেন জটিলেশ্বর মুখোপাধ্যায় এর কাছ থেকে।
বিপরীতকামী-স্বাভাবিকতা
বিপরীতকামী স্বাভাবিকতা বা হেটারোনরম্যাটিভিটি () হল একটি বিশ্বাস যেখানে বলা হয় মানুষ নারী ও পুরুষ হিসেবে স্বতন্ত্র ও পূর্ণাঙ্গ লিঙ্গীয় বৈশিষ্ট্য নিয়ে নিজ নিজ জীবনে সমাজনির্দিষ্ট ভূমিকা পালন করতে বাধ্য। এটি সুনিশ্চিতভাবে দাবি করে যে, বিপরীতকামিতাই হল একমাত্র স্বাভাবিক যৌন প্রবৃত্তি এবং আরও দাবি করে যে, যৌন ও বৈবাহিক সম্পর্ক শুধুমাত্র বিপরীত লিঙ্গের দুজন মানুষের মধ্যেই সামঞ্জস্যপূর্ণ। প্রসঙ্গত, বিপরীতকামী স্বাভাবিকতা এমন একটি দৃষ্টিভঙ্গি যা মানব প্রজাতির জৈবিক লিঙ্গ, যৌনতা যৌন পরিচয় ও যৌন ভূমিকার মাঝে পারস্পারিক সম্পর্ককে অধিক গুরুত্ব দেয়। বিপরীতকামবাদ এবং সমকামভীতির সঙ্গে প্রায়শই এর সম্পর্ক পাওয়া যায়।
আশরাফ গনি
আশরাফ গণি আহমদজাই (, ; জন্ম: ১২ ফেব্রুয়ারি, ১৯৪৯) আফগানিস্তানের বর্তমান রাষ্ট্রপতি। ২১ সেপ্টেম্বর, ২০১৪ তারিখে অনুষ্ঠিত নির্বাচনে তিনি আফগানিস্তানের রাষ্ট্রপতি হিসেবে জয়লাভ করে। আশরাফ গণি এর পূর্বে আফগান সরকারের অর্থমন্ত্রী হিসেবে দায়িত্ব পালন করেছেন। এছাড়াও কাবুল বিশ্ববিদ্যালয়ের আচার্য ছিলেন। কুচিজের গ্র্যান্ড কাউন্সিল চিফটেইন হাশমত গণি আহমদজাই তাঁর ভাই।
২০০২ সালে আফগানিস্তানে প্রত্যাবর্তনের পূর্বে তিনি বিশ্বব্যাংকে কর্মরত ছিলন। জুলাই, ২০০২ থেকে ডিসেম্বর, ২০০৪ মেয়াদকালে তিনি আফগানিস্তানের অর্থ মন্ত্রণালয়ের প্রধানের দায়িত্বে থেকে তালিবান সরকারের সৃষ্ট অর্থনৈতিক সঙ্কট দূরীকরণে কাজ করে যান।
২০০৯ সালের রাষ্ট্রপতি নির্বাচনে তিনি চতুর্থ স্থানে ছিলেন। তাঁর সামনে ছিলেন হামিদ কারজাই, আব্দুল্লাহ আব্দুল্লাহ ও রামাজান বাশারদোস্ত। ২০১৪ সালের রাষ্ট্রপতি নির্বাচনে প্রথম পর্বের ভোটে ৩১.৫০% ভোট পেয়ে দ্বিতীয় স্থানে ছিলেন। আব্দুল্লাহ পেয়েছিলেন ৪৫.০০% ভোট। ফলশ্রুতিতে পুণরায় নির্বাচনের প্রয়োজন পড়ে।
আফগান নাগরিকদের রাষ্ট্রীয় কর্মকাণ্ডে যোগদানের সক্ষমতা বৃদ্ধির লক্ষ্যে ২০০৫ সালে প্রতিষ্ঠিত একটি সংগঠনের সহ-প্রতিষ্ঠাতা তিনি। ২০০৫ সালে টেড বার্তায় আফগানিস্তানের ন্যায় ভেঙ্গে যাওয়া রাষ্ট্রের পুণঃগঠনে কথা বলেন। জাতিসংঘ উন্নয়ন কর্মসূচীর সদস্য তিনি। ২০১৩ সালে অন-লাইন ভোটে বিশ্বের শীর্ষ ১০০জন বুদ্ধজীবীদের মধ্যে রিচার্ড ডকিন্সের পর তাঁর অবস্থান ছিল দ্বিতীয় স্থানে। এ ভোট প্রক্রিয়া ফরিন পলিসি ও প্রসপেক্ট সাময়িকীর মাধ্যমে পরিচালিত হয়েছিল। এরপূর্বে ২০১০ সালেও একই ভোট প্রক্রিয়ায় তাঁর নাম অন্তর্ভুক্ত ছিল।
ফোলিয়োজ লাইকেন
ফোলিয়োজ লাইকেন বিষমপৃষ্ঠ পাতার মত দেখতে এক ধরণের লাইকেন। অর্থাৎ এতে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতা ও বলা হয়ে থাকে।
"ফোলিয়োজ" ল্যাটিন শব্দ "foliōsus" থেকে, যার উৎপত্তি "folium" থেকে যার অর্থ "পাতা"। পাতার মত গঠনের কারণেই এর এরূপ নামকরণ করা হয়েছে।
ফোলিয়োজ লাইকেনের কিনারা খাঁজকাটা, প্রশস্ত, চ্যাপ্টা ও আন্দোলিত হয়। এই লাইকেনের ঊর্ধ্ব ও নিম্ন কর্টেক্স উভয়ই রয়েছে। এদের নিম্নতলে রাইজয়েড সদৃশ রাইজাইন থাকে। এই রাইজাইনের মাধ্যমে এরা এদের পোষকের বা ধারকের সাথে যুক্ত থাকে। শৈবাল স্তরটি স্যান্ডউইচের মত থাকে শৈবাল স্তরটির উপরে ও নিচে ছত্রাক স্তর বিদ্যমান থাকে। অনেকটা বৃত্তাকারভাবে বৃদ্ধিপ্রাপ্ত হয়। এই ধরণের লাইকেনের ঊর্ধ্বত্বক ও নিম্নত্বক ভিন্ন হয়ে থাকে।
লাইকেনকে বিভিন্নভাবে শ্রেণীবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণীবিভাগ করা হয়েছে। দেহের বৃদ্ধি পাওয়ার ধরণ, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ ফোলিয়োজ লাইকেন, ক্রাসটোজ লাইকেন ও ফ্রুটিকোজ লাইকেন।
ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। কিন্তু ক্রাসটোজ লাইকেনে শুধু ঊর্ধ্ব কর্টেক্স রয়েছে এবং এটি এর ধারকের উপর আস্তরণের (ক্রাস্ট) মত জন্মায়। স্ক্যামুলোস ক্রাস্টোজ লাইকেন কিনারের দিকে এর ধারকের সাথে যুক্ত থাকে না বলে ফোলিয়োজ লাইকেনের মত পাতা আকৃতির গঠন ধারণ করে। কিন্তু এর পাতা আকৃতির গঠনে কোন নিম্নকর্টেক্স নেই। ফ্রুটিকোজ লাইকেনে শাখা-প্রশাখার মত গঠন রয়েছে এবং এগুলো চ্যাপ্টা হলে পাতার মত আকৃতি ধারণ করে কিন্তু এই লাইকেনে একক কর্টেক্স রয়েছে অর্থাৎ এর কর্টেক্সকে দুই বা ততোধিক ভাগে ভাগ করা যায় না। অপরদিকে ফোলিয়োজ লাইকেনের কর্টেক্সকে ঊর্ধ্ব ও নিম্ন কর্টেক্সে ভাগ করা যায়।
বাংলাদেশের জাদুঘরের তালিকা
এটি বাংলাদেশের জাদুঘরের তালিকা। বর্তমানে বাংলাদেশে সর্বমোট প্রায় ১০৩টি জাদুঘর রয়েছে।
নটর ডেম কলেজ, যুক্তরাষ্ট্র
নটর ডেম কলেজ (), নটর ডেম কলেজ অব ওহাইও বা সহজভাবে এনডিসি হিসেবেও পরিচিত একটি ক্যাথলিক সহশিক্ষামূলক লিবারেল আর্ট কলেজ যা দক্ষিণ ইউক্লিড, যুক্তরাষ্ট্রে অবস্থিত। ১৯২২ সালে মহিলা কলেজ হিসেবে প্রতিষ্ঠিত হলেও বর্তমানে এখানে ছেলে-মেয়ে উভয়েই পাঠলাভ করে থাকে। ২০০১ সালের জানুয়ারি থেকে এখানে উভয়েরাই পাঠলাভ করা শুরু করে। পাঁচটি একাডেমিক বিভাগের মাধ্যমে নটর ডেম কলেজ ৩০টি মেজর এবং পৃথক অস্নাতক ও স্নাতক ডিগ্রী দিয়ে থাকে। এই প্রাঙ্গনে প্রায় ২, ২৫০ জন শিক্ষার্থী পড়াশোনা করে থাকেন। এই কলেজের এর প্রধান একাডেমিক এলাকা এবং দক্ষিণ ইউক্লিডের প্রায় আবাসিক এলাকা।
এই কলেজের সক্রিয় এথলেটিক দল নটর ডেম ফ্যালকনস এর মাধ্যমে এই কলেজ দ্বিতীয় বিভাগে ন্যাশনাল কলেজিয়েট এথলেটিক অ্যাসোসিয়েশন (এনসিএএ) এর সদস্য হয়। নটর ডেম মাউন্টেন ইস্ট কনফারেন্স (এমইসি), এর দ্বিতীয় বিভাগের সদস্য যা ২০১৩-১৪ শিক্ষাবর্ষ থেকে খেলা শুরু করে। এনসিএএ তে অংশ নেয়া ছাড়াও এই কলেজ এনএআইএ তে আমেরিকান মিডইস্ট কনফারেন্সের সদস্য হিসেবে প্রতিযোগীতা করে। অফিশিয়ালভাবে এই প্রতিষ্ঠান ও এথলেটিক এর লোগোর রঙ নীল ও সোনালী হলুদ।
নটর ডেম কলেজের শিক্ষার্থীরা মূলত ওহাইও'র হলেও এখানে প্রায় ৩৮টি প্রদেশ ও ১৯টি দেশের শিক্ষার্থীরা পড়াশোনা করে থাকে। কলেজ এর শিক্ষার্থীদের নানারকমের সহশিক্ষা কার্যক্রমের মধ্যে অংশগ্রহণ করায়। তন্মধ্যে এথলেটিকস, হরর সোসাইটি, ক্লাব এবং বিভিন্ন প্রকার শিক্ষার্থী সংস্থা উল্লেখযোগ্য। এই কলেজের প্রাক্তন শিক্ষার্থীরা দেশের বিভিন্ন পদে যেমন সরকারি পদ, ব্যবসায়, বিজ্ঞান, ঔষধ, শিক্ষা, খেলাধুলা ও বিনোদন এ অধিভুক্ত হয়েছে।
২০১৪-১৫ ওয়েস্ট ইন্ডিজ ক্রিকেট দলের ভারত সফর
ওয়েস্ট ইন্ডিজ ক্রিকেট দল ২০১৪ সালে ভারত সফর করে। পূর্ব-নির্ধারিত সময়সূচী মোতাবেক ৩ অক্টোবর, ২০১৪ তারিখ থেকে ১৮ নভেম্বর, ২০১৪ তারিখ পর্যন্ত ভারত সফরে দলটি ভারত ক্রিকেট দলের বিপক্ষে ৩ টেস্টের সিরিজ, ৫টি একদিনের আন্তর্জাতিক ও একটিমাত্র টুয়েন্টি২০ আন্তর্জাতিক ম্যাচ হওয়ার কথা ছিল। ওডিআই সিরিজের তৃতীয় খেলাটি হুদহুদ ঘুর্ণিঝড়ের কারণে পরিত্যক্ত ঘোষিত হওয়ার প্রেক্ষিতে চার খেলার সিরিজে পরিণত হয়।
সিরিজ শুরুর দিন, ওয়েস্ট ইন্ডিজ ক্রিকেট বোর্ড-এর কাছে ওয়েস্ট ইন্ডিজ খেলোয়াড়দের পাওনা বাকী থাকায় খেলোয়াড়রা মাঠে না নামার হুমকি দেয়। বিসিসিআই হস্তক্ষেপের পর, ওয়েস্ট ইন্ডিজ ক্রিকেট বোর্ড তাদের খেলোয়াড়দের পাওন পরিশোধের প্রতিশ্রুতি দেয় এবং সিরিজ শুরু হয়। ১৭ অক্টোবর ২০১৪ তারিখ, টস করার সময়, ওয়েস্ট ইন্ডিজের ওয়ানডে অধিনায়ক ডোয়াইন ব্রাভো তার সাথে সম্পূর্ণ দল আনেন এনং ঘোষণা দেন যে তারা সম্পূর্ন সফর পরিত্যাগ করেছেন কারণ তারা WICB থেকে তাদের প্রতিশ্রুত পাওনা পাননি। পরবর্তীতে বিসিসিআই নিশ্চিত করে যে পাওনা পরিশোধ সংক্রান্ত কারণে ওয়েস্ট ইন্ডিজের খেলোয়াড়দের, ওয়েস্ট ইন্ডিজ ক্রিকেট বোর্ড ও খেলোয়াড়দের সমিতির মধ্যে চলমান সমসার কারণে ৪র্থ ওডিআই বাতিল হয়েছে। মাঝপথে সিরিজ বাতিল করার পাল্টা পদক্ষেপ হিসাবে বিসিসিআই ডব্লিউআইসিবির মধ্যকার সব দ্বিপক্ষীয় সফর পরবর্তী ঘোষণা না দেয়া পর্যন্ত স্থগিত করে। সেই সাথে বিসিসিআই সেই সময়ে শ্রীলঙ্কাকে পাঁচ ম্যাচ ওডিআই সিরিজ খেলতে আমন্ত্রণ জানায়।
কিতাবুশ শিফা
কিতাবুশ শিফা (Arabic: کتاب الشفاء "Kitab Al-Shifaʾ", Latin: "Sufficientia") হল ইবনে সিনা কর্তৃক রচিত বৈজ্ঞানিক ও দার্শনিক বিশ্বকোষ। এটি বিজ্ঞান ও দর্শনের উপর ইবনে সিনার প্রধান কাজগুলোর মধ্যে অন্যতম। আনুমানিক ১০১৪ সালের দিকে তিনি এটি লেখার কাজ শুরু করেন এবং ১০২০ সালে সমাপ্ত করেন। ১০২৭ সালে এই বই প্রকাশিত হয়।
বইটি চারটি অংশে বিভক্ত যুক্তি, প্রাকৃতিক বিজ্ঞান, গণিত (পাটিগণিত, জ্যামিতি, জ্যোতির্বিজ্ঞান, সঙ্গীত নিয়ে গঠিত) ও অধিবিদ্যা। প্রাচীন গ্রিক দার্শনিক যেমন এরিস্টটল, হেলেনিস্টিক চিন্তাবিদ যেমন টলেমি, প্রথমযুগের পারসিয়ান ও মুসলিম বিজ্ঞানী ও দার্শনিক যেমন আল কিন্দি, আল ফারাবি, আল বিরুনি এদের প্রভাব এতে রয়েছে।
কানুন ফিততিব
কানুন ফিততিব ( "al-Qānūn fī al-Ṭibb") ইবনে সিনা রচিত চিকিৎসা বিষয়ক বিশ্বকোষ। তিনি ১০২৫ সালে এটি সমাপ্ত করেন। এতে সে সময়কার চিকিৎসা বিষয়ক জ্ঞানের সারাংশ লিপিবদ্ধ রয়েছে। এটি আরবি ভাষায় রচিত। পরবর্তীতে এটি অন্য ভাষা যেমন ফারসি, ল্যাটিন, চাইনিজ, হিব্রু, জার্মান, ফরাসি, ইংরেজিতে অনূদিত হয়েছে। চিকিৎসাবিজ্ঞানের ইতিহাসে এটিকে সবচেয়ে বিখ্যাত বইগুলোর মধ্যে অন্যতম বিবেচনা করা হয়।
মার্ভ‌
মার্ভ‌ (, "Marw") মধ্য এশিয়ার একটি গুরুত্বপূর্ণ মরুদ্যান শহর ছিল। এর অবস্থান ছিল বর্তমান তুর্কমেনিস্তানের মেরির কাছে ঐতিহাসিক সিল্ক রোডের পাশে অবস্থিত। এই নগরীতেই জন্ম হয়েছিলো অর্ধ-পৃথিবীর মহান শাসক সুলতান আল্প আরসালান বেগের
এই স্থানে বেশ কিছু শহর অবস্থিত ছিল। সাংস্কৃতিক ও রাজনৈতিক আদানপ্রদানের কারণে এগুলোর কৌশলগত মূল্য ছিল। দাবি করা হয় যে ১২শ শতকে সংক্ষিপ্তকালের জন্য মার্ভ‌ বিশ্বের বৃহত্তম শহর ছিল। প্রাচীন মার্ভে‌র স্থান ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।
রুমেলিহিসারি
রুমেলিহিসারি (রুমেলিয়ান দুর্গ ও রুমেলি হিসার দুর্গ নামে পরিচিত) ইস্তানবুলে বসফরাসের ইউরোপীয় অংশে অবস্থিত একটি দুর্গ। উসমানীয় সুলতান দ্বিতীয় মুহাম্মদ কনস্টান্টিনোপল বিজয়ের পূর্বে ১৪৫১ থেকে ১৪৫২ সালের মধ্যে এটি নির্মাণ করেন। এর তিনটি বড় টাওয়ার দ্বিতীয় মুহাম্মদের তিনজন উজিরের নামে নামকরণ করা হয়েছে। তারা হলেন হালিল পাশা (ফটকের পাশের বড় টাওয়ার নির্মাণ করেন), জাগান পাশা (দক্ষিণ টাওয়ার নির্মাণ করেন), সারিকা পাশা (উত্তর টাওয়ার নির্মাণ করেন)।
ইউসুফ জুলেখা (টিভি ধারাবাহিক)
ইউসুফ-এ-পায়াম্বার বা জোসেফ, দ্য প্রোফেট হল ফারজুল্লাহ সালানশুর পরিচালিত ২০০৮ সালের একটি ইরানি টিভি চলচ্চিত্র, যেখানে নবী ইউসুফ(আঃ)-এর ঘটনা কুরআন এবং ইসলামী বর্ননা অণুযায়ী ফুটিয়ে তোলা হয়েছে। বাংলাদেশের টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২০১৬ সাল থেকে ইউসুফ জুলেখা নামে সম্প্রচার করে আসছে। ঐতিহাসিক প্রেক্ষাপটে এই দুই চরিত্র নিয়ে নির্মিত ধারাবাহিকটি বাংলাদেশ ছাড়াও ইতিমধ্যে বিশ্বের বিভিন্ন দেশে বিভিন্ন ভাষায় প্রচারিত হয়েছে।২০১৬ সালের ২৭শে নভেম্বর থেকে বাংলাদেশের বেসরকারি টেলিভিশন চ্যানেল এসএ টিভি ধারাবাহিকটি বাংলা ভাষায় সম্প্রচার করা শুরু করে।
মুহাম্মদ ইউসুফ কান্ধলভি
মুহাম্মদ ইউসুফ কান্ধলভি () (হজরতজি বলেও পরিচিত) (জন্ম:১৯১৭–মৃত্যু:১৯৬৫) ছিলেন ভারতের একজন মুসলিম পন্ডিত। পরবর্তীতে তিনি তাবলিগ জামাতের দ্বিতীয় আমির হন। একটি পন্ডিত পরিবারে তার জন্ম হয়। দশ বছর বয়সে তিনি কুরআন হাফিজ হন এবং হাদিস ও ইসলামি অন্যান্য শাখায় পড়াশোনা চালিয়ে যান। লেখালেখি ছাড়াও তাবলিগে তিনি বেশ সময় ব্যয় করেন। তার দুইটি বিখ্যাত বই হল "হায়াতুস সাহাবা" ও চার খন্ডের "মাআনিউল আহবার ফি শারহ"। তিনি "মুন্তাখাবে হাদিস" বইয়েরও রচয়িতা। মুহাম্মদ ইউসুফ কান্ধলভি ৪৮ বছর বয়সে লাহোরে মৃত্যুবরণ করেন।
জমিয়ত উলামায়ে হিন্দ
জমিয়ত উলামায়ে হিন্দ (جمعیت علمائے ہند, , ভারতীয় ওলামা সংঘ) ভারতের অন্যতম নেতৃস্থানীয় ইসলামি সংগঠন। ১৯১৯ সালে মাওলানা মাহমুদুল হাসান, মাওলানা হুসাইন আহমেদ মাদানি, মাওলানা আহমেদ সাইদ দেহলভি, মুফতি কিফায়েতুল্লাহ দেহলভি, মুফতি মুহাম্মদ নাইম লুধিয়ানভি, মাওলানা আহমেদ লাহোরি, মাওলানা বশির আহমেদ ভাট্টা, মাওলানা সৈয়দ গুল বাদশা, মাওলানা হিফজুর রেহমান সিউহারভি ও মাওলানা আবদুল বারি ফিরাঙ্গি মেহলি কর্তৃক এটি গঠিত হয়। জমিয়ত উলামায়ে ইসলাম পৃথক মুসলিম রাষ্ট্র হিসেবে পাকিস্তান প্রতিষ্ঠার বিরোধী ছিল।
জমিয়ত পুরো ভারতজুড়ে বিস্তৃত। প্রতিষ্ঠানের একটি উর্দু দৈনিক পত্রিকা "আল জমিয়ত" রয়েছে। জাতীয়তাবাদী দর্শনের পেছনে জমিয়তের ধর্মতাত্ত্বিক ব্যাখ্যা রয়েছে। তাদের মতে ভারতের সংবিধানের প্রতি অনুগত থাকা ভারতীয় মুসলিমদের কর্তব্য।
5: http://archive.org/stream/akhandhindustan035259mbp#page/n89/mode/2up/search/naeem
নিজামউদ্দিন মারকাজ মসজিদ
নিজামউদ্দিন মারকাজ মসজিদ ভারতের দক্ষিণ দিল্লির পশ্চিম নিজামউদ্দিনে অবস্থিত একটি মসজিদ। এটি তাবলিগ জামাতের বৈশ্বিক কেন্দ্রস্থল। ভারতের তাবলিগ জামাত এই মসজিদকে কেন্দ্র করে পরিচালিত হয় এবং বার্ষিক সমাবেশ এতে অনুষ্ঠিত হয়। এটি ভারতে তাবলিগের ইসলাম প্রচারকদের সদরদপ্তর। মূলত এই মসজিদকে কেন্দ্র করেই সারা পৃথিবীতে ইসলাম প্রচারের কাজ পরিচালিত হয়। বিশ্বের বিভিন্ন প্রান্ত থেকে মানুষ ইসলাম শেখার জন্য এখানে আসে।
ভূঞাপুর উপজেলা
ভুয়াপুর উপজেলা, বা ভূঞাপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।
এই উপজেলার ভৌগোলিক অবস্থান । ভূঞাপুর টাঙ্গাইল জেলার উত্তর পশ্চিমাংশে অবস্থিত। উত্তরে টাঙ্গাইল জেলার গোপালপুর উপজেলা ও জামালপুর জেলার সরিষাবাড়ি উপজেলা, পূর্বে গোপালপুর উপজেলা, ঘাটাইল উপজেলা ও কালিহাতি উপজেলা, দক্ষিণে কালিহাতি উপজেলা এবং পশ্চিমে সিরাজগঞ্জ জেলা। ভূঞাপুর উপজেলা প্রায় ২৪০২৩' থেকে ২৪০৩৫' উত্তর অক্ষাংশ এবং ৮৯০৪৩' থেকে ৮৯০৫৪' পূর্ব দ্রাঘিমাংশের মধ্যে অবস্থিত। ভূঞাপুর উপজেলার আয়তন ১৩৪.৪৬ বর্গকিলোমিটার।
ভূঞাপুর পৌরসভা ও ৬টি ইউনিয়ন, যথা-
ফলদা ইউনিয়ন, অর্জুনা ইউনিয়ন, গাবসারা ইউনিয়ন, গোবিন্দাসী ইউনিয়ন, অলোয়া ইউনিয়ন, নিকরাইল ইউনিয়ন সমম্বয়ে ভূঞাপুর উপজেলা প্রতিষ্ঠিত।
বৃহত্তর ময়মনসিংহ জেলার অংশ হিসাবে এককালে এ জনপদের গুরুত্ব কম ছিল না। ১৮৬৬ সালের পূর্ব পর্যন্ত সিরাজগঞ্জ ও ময়মনসিংহ জেলায় অধিভূক্ত থেকে ভূঞাপুরের সঙ্গে যুক্ত ছিল অথবা ভূঞাপুর অঞ্চল সিরাজগঞ্জের সীমারেখা ভূক্ত ছিল। ১৮৬৬ সালের ১৫ ফেব্রুয়ারি সিরাজগঞ্জ উপজেলা ময়মনসিংহ জেলা থেকে বিচ্ছিন্ন হয়ে যায়। ১৯৭৪ সালের ৭ আগস্ট গোপালপুর থেকে বিচ্ছিন্ন হয়ে ভূঞাপুর স্বতন্ত্র থানার মর্যাদা লাভ করে। ১৯৮৩ সালের ২৪ মার্চ ভূঞাপুরকে উপজেলা ঘোষণা করা হয়। ১৯৯৪ সালের ২০ মার্চ ভূঞাপুরে পৌরসভা স্থাপিত হয়। বর্তমানে ভূঞাপুর একটি পরিচ্ছন্ন জনবহুল ও কর্মচঞ্চল পৌরশহর।
ভূঞাপুর উপজেলার মোট জনসংখ্যা ১,৯০,৯১০ জন। আদমশুমারি রিপোর্ট ২০০১, বাংলাদেশ পরিসংখ্যান ব্যুরো ও ভূঞাপুর উপজেলা সাংস্কৃতিক সমীক্ষা প্রতিবেদন ২০০৭ অনুসারে মোট জনসংখ্যার মধ্যে পুরুষ ৯৬৫০৫ জন, মহিলা ৯৪৪০৫ জন। মোট জনসংখ্যার ১৮৪৬০৭ জন মুসলিম, ৬২২৬ জন হিন্দু, ৮ জন বৌদ্ধ এবং ৬৯ জন অন্যান্য ধরর্মের অনুসারী।
উল্লেখযোগ্য শিক্ষা প্রতিষ্ঠান সমূহ :